
Introducere 


Lucrarea de față este consacrată evoluţiei culturale din spaţiul 
dobrogean anterior înființării provinciei Moesia, deci a instalării efective a 
Imperiului Roman pe linia Dunării, moment din care geții nu mai sunt 
prezenţi în izvoarele literare, dar se manifestă prin cultura lor materială 
caracteristică. 

Facem o precizarea necesară, anume că formele de manifestarea ale 
culturii getice din Dobrogea nu se deosebesc de acelea ale geților din 
Câmpia Munteniei sau din Moldova, deci putem discuta de o evoluţie 
unitară a culturii materiale. Schimbarea fundamentală are loc odată cu 
instalarea dominaţiei romane, când dispar din evidențele arheologice 
aşezările fortificate, precum şi receptarea geților dobrogeni de către 
izvoarele literare contemporane. 

Lucrarea noastră este structurată pe cinci capitole şi numeroase 
subcapitole. 

Am acordat o mare importanță coroborării informaţiilor literare cu 
aceea arheologică, pentru a crea o imagine completă şi cât mai apropiată de 


realitatea istorică a geților dobrogeni. 


In finalul acestei succinte introduceri ţinem să mulţumim domnului, 


pentru materialul bibliografic pus la dispoziţie şi pentru sfaturile pertinente. 


Capitolul I 


Dobrogea în Antichitate - consideraţii geografice 


Dobrogea, provincia istorică din extremitatea sud-estică a României, 
are o suprafaţă de 15570 km? (împreună cu Delta Dunării) şi o populaţie care 
totalizează cu puţin sub 1 milion de locuitori. Cuprinsă între Dunăre şi mare, 
Dobrogea a cunoscut o dezvoltare economică relativ mai intensă încă din 
antichitate, în comparaţie cu alte regiuni ale ţării, datorită poziţiei geografice 
la malul mării. 

Dunărea şi Marea Neagră, care au pus-o în legătură cu exteriorul pe 
calea apelor, au avut o influenţă deosebită asupra desfăşurării în timp, a 
vieţii social-economice din această provincie istorică a României. Incă de la 
primele începuturi comerțul, importul sau exportul de mărfuri, a fost 
activitatea economică care a atras populaţia din alte părți şi a contribuit la 
dezvoltarea aşezărilor omeneşti. Aici la malul mării au apărut unele din 
primele aşezări din România, construite de greci şi romani, care au avut un 
rol important în dezvoltarea comerţului şi menţinerea populaţiei autohtone în 
teritoriu. 

Colonişti greci!, care au venit în Dobrogea în secolul al VII-lea a.Chr., 
au construit o serie de cetăţi şi alte aşezări printre care : Histria, Arganum, 
Tomis (Constanţa), Partenopolis (Costineşti), Callatis (Mangalia). Din 
perioadele geto-dacă şi romană au rămas urme de aşezări omeneşti încă din 


secolul al VI-lea a.Chr. (Beştepe, Sarinasuf, Satu Nou). Mult mai numeroase 


! D, M. Pippidi, Din istoria Dobrogei, vol. I, Ed. Academiei, Bucureşti, 1965, p. 157-182. 


sunt cele care dovedesc continuarea vieții daco-romane în secolele 
următoare : Aegyssus (Tulcea), Topalu, Dunărea, din secolul al II-lea a.Chr., 
apoi Arrubium (Măcin), Salsovia (Mahmudia), Peceneaga, Dinogetia 
(Garvăn), Seimeni, Turcoaia din secolele II-III p.Chr. 

Dobrogea este cea mai veche provincie romană dintre toate provinciile 
româneşti. La începutul secolului I p.Chr., principalele popoare care trăiau în 
Dobrogea erau geții şi sarmaţii. Marea Neagră şi Dobrogea purtau numele 
popoarelor care au locuit, în aceea vreme, aici : Pontus Scythicus şi Marea 
Sarmaticum. Dobrogea, spune Brătescu, se numea Scythia, dar şi pământ 
getic, pământ sarmatic, pământ scitic. Geţii şi sarmaţii „făceau legea” în 
Dobrogea fără să le pese de Roma şi de militarul roman”. 

În Dobrogea, există o succesiune de culturi suprapuse şi de schimbări 
politice, în care forța cuceritoare a venit când de la nord, când de la sud, 
Dobrogea fiind o poartă de trecere între nord şi sud, între Carpaţi şi mare. 

Dobrogea a rămas prin populaţie, tradiție, obiceiuri şi cultură, 
românească : viaţa social-economică şi cultural-spirituală de astăzi confirmă 
că majoritatea locuitorilor ei sunt urmaşii geto-dacilor, care au lăsat cele mai 
numeroase vestigii pe pământul acestei provincii istorice a României. 

C. Brătescu afirma că „Dobrogea a îndeplinit în toate timpurile şi rolul 
unui teritoriu de integrare etnografică şi politică pentru populaţiile şi 
organizaţiile politice din Carpaţi (...). Pe Argeş, pe Ialomița, pe Buzău, pe 
Siret şi Prut, ca tot pe atâtea drumuri naturale s-au lăsat într-una la vale 
păstori şi plugari de sub Carpaţi, îndreptându-se, radial şi concentric, pe 


acelaşi pământ al Dobrogei”. 


 D. Bugă, Geografia umană, geografia istorică şi etnografică în opera lui Constantin Brătescu, Rev. 
Etnogr. Folcorică, 42, 1-2. 
> Podişul Dobrogei, în Geografia României, vol. V, Editura Academiei, Bucureşti, 2005. 


Cele trei mari unităţi geografice ale Dobrogei — podişul, delta şi 
litoralul — fiecare cu condiţii fizico-geografice şi resurse proprii, au 
determinat dezvoltarea, în timp, a unor structuri economice care se 
individualizează ca unitate geografică de sine stătătoare. Podişul este 
dominat de o economie agricolă, delta, domeniul apelor şi al bălților, de o 
economie piscicolă, iar litoralul, cu oraşele şi stațiunile din lungul lui a 
devenit unul dintre cele mai importante domenii turistice şi 
balneoclimaterice ale României. 

Dobrogea este singura provincie istorică a ţării în care s-au dezvoltat 
toate mijloacele de transport : pe apă, pe uscat şi prin aer. Poziţia Dobrogei 
de punte firească a spaţiului carpato-danubian spre Pontul Euxin a făcut ca 
funcționalitățile sale să-şi menţină permanenţa în orice fel de condiţii 
istorice, să rămână o punte integrată, spațial şi funcțional, în sistemul 


teritorial carpato-danubiano-pontic al României. 


Capitolul II 
Informaţii scrise referitoare la geții din regiunea 


Dobrogei 


Campania lui Darius I (514/512 a.Chr.) 
IV, 93. Înainte de a ajunge la Istru, birui mai întâi pe geţi, care se cred 
nemuritori. Căci tracii, locuitorii din Salmydessos şi cei care ocupă ţinutul 
aşezat mai sus de oraşele Apollonia şi Mesembria - pe nume scirmiazi şi 
nipseeni - s-au predat lui Darius. Geţii, însă, fiindcă s-au purtat nechibzuit, 
au fost îndată înrobiţi, măcar că ei sunt cei mai viteji şi mai drepţi dintre 
traci. 


Herodot, Istorii 


Geţii şi Regatul odrys 

II, 96, 1. [Sitalces] Pornind deci din ţinutul odrysilor, el chemă la arme, mai 
întâi, pe tracii care erau între muntele Haemus şi Rodope şi până la Pontul 
Euxin şi la Hellespont, şi asupra cărora îşi exercita domnia; a chemat apoi pe 
geții de dincolo de Haemus şi celelalte neamuri care locuiesc între fluviul 
Istros şi Pontul Euxin, mai mult spre mare; geții şi locuitorii de prin acele 
părţi sunt vecini cu sciţii, au acelaşi port şi sunt toți arcaşi călări. 

II, 98, 4. ... Cea mai mare parte a călărimii o pregăteau odrysii şi, cu ei, 
geții. 

Thucydides, Istoria războiul 


peloponesiac 


Politica macedoneană la Dunărea de jos 
I, 2, 4. Macedonenii şi-au întins stăpânirea în Europa, de la Marea Adriatică 
până la fluviul Istru ... 


Polibiu, Istorii 


a) Expediția lui Filip al II-lea (339 a.Chr) 

IX, 1, 9. [Filip al II-lea] a plecat în Sciţia după pradă, cu gândul să-şi 
recupereze, după obiceiul negustoresc, cheltuielile unui război prin alt 
război. 

IX, 2, 1. În acea vreme era rege al sciților Atheas. Fiind strâmtorat de 
războiul cu istrienii, acesta ceru, prin mijlocirea cetăţenilor din Apollonia, 
ajutor de la Filip [al II-lea], spunând că ar avea de gând să-l lase urmaş la 
domnie în Sciţia. 2. Murind între timp conducătorul istrienilor, sciții au 
scăpat şi de teama războiului şi de nevoia de a mai cere ajutor. 3. Prin 
urmare Atheas poruncește macedonenilor, pe care-i trimite înapoi, să-i spună 
lui Filip că «nici nu i-a cerut ajutor, nici nu i-a făgăduit că-l va lăsa urmaş, 4. 
şi că sciţii n-au nevoie de ocrotirea macedonenilor, iar el, Atheas, nu-i lipsit 
de moştenitor, deoarece are un fiu şi teafăr». 5. După ce a auzit aceste veşti, 
Filip trimise soli lui Atheas că este dator să facă acest lucru cu atât mai 
grabnic cu cât soldaţii care i-au fost trimişi în ajutor nu numai că nu le-a 
plătit preţul serviciului, dar nici măcar cheltuielile drumului. 7. Aruncând 
vina pe clima aspră şi pe sterilitatea solului, care nu ar da bogății sciților, ci 
abia le-ar oferi cele necesare pentru hrană, Atheas răspunse că el «n-are cu 
ce să mulțumească pe un rege atât de mare şi socoteşte că e mai ruşinos să-şi 
îndeplinească obligaţia în parte decât de loc; 9. că sciţii sunt apreciaţi pentru 


vitejia şi vârtoşenia trupului, iar nu pentru averile lor». 10. Filip, văzându-se 


luat în bătaie de joc, a renunţat la asediul Bizanțului şi a pornit cu război 
împotriva sciţilor, trimițând înainte soli care să-i liniştească pe aceştia şi să 
vestească pe Atheas că «în vreme ce el, Filip, asedia Bizanțul, făgăduise o 
statuie lui Hercule 11. şi că vine să o aşeze la gura Istrului; el vine ca prieten 
al sciţilor» şi îi cere acces netulburat, ca să îndeplinească ritualul faţă de zeu. 
12. Acela însă îi ceru să-i trimită lui statuia, dacă vrea să-şi îndeplinească 
făgăduinţa, promițând că o va aşeza la locul ei şi că va avea grijă să rămână 
acolo nevătămată. Nu va îngădui însă ca armata macedoneană să-i încalce 
hotarele. 13. lar dacă Filip ar aşeza statuia fără învoirea sciţilor, după 
plecarea lui o va ridica şi din bronzul statuii va face vârfuri de săgeți. 14. 
Astfel au fost aţâţate spiritele de ambele părți şi s-a pornit războiul. Deşi 
sciții întreceau pe macedoneni în vitejie şi curaj ei au fost totuşi învinşi de 
viclenia lui Filip. 15. Au fost capturați douăzeci de mii de copii şi femei şi 
un număr mare de vite; aur şi argint însă de loc. Pentru prima oară Filip s-a 
încredințat că sciţii au spus adevărul când au afirmat că sunt săraci. 16. Au 
fost trimise în Macedonia douăzeci de mii de iepe de rasă pentru prăsilă. 

IX, 3, 1. Pe când Filip se întorcea din Sciţia, tribalii i-au ţinut calea şi au 
refuzat să-i dea cale liberă, dacă nu le dă şi lor o parte din pradă. 2. Din 
această pricină s-a iscat ceartă şi apoi luptă în regulă. Filip a fost rănit în 
coapsă de o săgeată, care trecu prin trupul său şi-i omori calul. 3. Fiindcă toţi 
credeau pe rege mort, prada a fost pierdută. Prăzile luate de la sciți parcă 
fuseseră blestemate, atât de mare jale au pricinuit macedonenilor. 


Trogus Pompeius, Istoria lui Filip 


10 ... Cum afirmă Demetrios din Calatis şi alţii, Atheas, regele sciţilor, care 
s-a luptat la Istru împotriva lui Filip [al II-lea], a căzut [în luptă] la vârsta de 


peste nouăzeci de ani. 

Lucian, Oameni cu viaţă lungă 
b) Expediția lui Alexandru cel Mare (335 a.Chr) 

I, 1, 4. O dată cu primăvara [se spune că] Alexandru a pornit spre Tracia, 
împotriva tribalilor şi a ilirilor, întrucât aflase că ilirii şi tribalii se 
răzvrătiseră. Cum aceştia erau şi vecini, Alexandru găsea de cuvinţă că nu 
mai trebuie să-i lase decât cu totul umiliți, deoarece el întreprindea o 
expediţie la foarte mare depărtare de ţara sa. 5. Pornind de la Amhipolis, [se 
spune că] Alexandru a dat năvală în Tracia tracilor numiţi liberi, lăsând la 
stânga lui cetatea Filipi şi muntele Orbelos. După ce a trecut râul Nestos se 
povesteşte că, în zece zile, a ajuns la muntele Haemus. ... 
I, 2, 1. ... 2. Dar Syrmos, regele tribalilor, care aflase cu mult înainte de 
expediţia lui Alexandru, trimise din vreme femeile şi copiii tribalilor spre 
Istru, poruncindu-le să treacă fluviul, până într-unul din ostroavele Istrului. 
Insula poartă numele de Peuce. 3. În această insulă îşi găsiseră adăpost şi 
tracii vecini ai tribalilor, alungaţi de Alexandru. ... 
I, 3, 1. A treia zi după luptă, Alexandru ajunse la fluviul Istru - cel mai mare 
dintre fluviile Europei şi care străbate cea mai mare întindere de pământ, 
despărțind triburi dintre cele mai războinice, în majoritate celtice. În ţinutul 
acestor celți se află şi izvoarele lui. 2. Cei mai îndepărtați dintre aceştia sunt 
cvazii şi marcomanii. După aceea o ramură a sarmaților - iazigii -, apoi geții 
care cred în nemurire. Urmează majoritatea sarmaților şi sciţii până la 
vărsare, unde dă prin cinci guri în Pontul Euxin. 3. Acolo Alexandru găsii 
corăbii mari sosite de la Bizanţ prin Pontul Euxin şi pe fluviu. Pe acestea le 
umplu cu arcaşi şi hopliți şi porni cu ele împotriva insulei, unde se 
adăpostiseră tribalii şi tracii. Încercară o debarcare forţată. 4. Dar barbarii 
atacau în acele părţi ale fluviului unde corăbiile căutau să tragă la mal. 


Acestea erau puţine la număr şi nu se aflau pe ele mulți soldaţi. Cea mai 

mare parte a insulei avea maluri abrupte, iar curentul din jur - fiind acolo 
strâmtoare - era iute şi de netrecut. 

5. Atunci Alexandru îşi retrase corăbiile şi hotărî să treacă Istrul împotriva 
geților care locuiau dincolo de Istru, deoarece îi vedea adunaţi acolo în 
număr mare pe malul Istrului. Ei voiau să-l împiedice, dacă ar fi încercat să 
treacă la dânşii (erau acolo vreo patru mii de călăreţi, iar pedestraşi peste 
zece mii). În acelaşi timp pe Alexandru îl cuprinse dorinţa de a trece pe 
malul celălalt al Istrului. 6. Pe una din corăbii se urcă şi el. Apoi, puse să se 
umple cu paie burdufuri din pielea corturilor sub care se adăposteau ai săi; 
adună din regiune cât mai multe luntri dintr-un singur trunchi (căci acestea 
se aflau din belşug, deoarece locuitorii de pe malurile Istrului le folosesc 
pentru pescuit în Istru sau când merg unii la alţii pe fluviu, iar mulți fac cu 
ele piraterie). După ce adună foarte multe din acestea, trecu pe ele cât mai 
mulți soldaţi. Cei care trecură cu Alexandru erau ca la vreo mie şi cinci sute 
de călăreţi şi vreo patru mii de pedestraşi. 

I, 4, 1. În cursul nopţii merseră prin locuri unde holde le de grâu erau 
înbelşugate. În felul acesta rămaseră mai neobservaţi în înaintarea lor pe 
mal. Cu ivirea zorilor, Alexandru o porni prin holde. El poruncii 
pedestraşilor să înainteze, culcând grâul cu lăncile înclinate, până au ajuns la 
pământul necultivat. Câtă vreme călăreţii înaintară prin holde, falanga îi 
urma. 2. Dar când abia ieşiră de pe ogoare, Alexandru însuşi duse cavaleria 
la aripa stângă, iar lui Nicanor îi poruncii să ducă falanga în formaţie pătrată. 
3. Dar geții nu ţinură piept nici măcar primului atac al cavaleriei. Ei 
rămăseră uimiţi de îndrăzneala cu care într-o singură noapte trecuse atât e 
uşor cel mai mare dintre fluvii, Istrul, fără să facă pod la loc de trecere. Îi 
mai înspăimânta şi desimea de nestrăbătut a falangei şi puternicul atac dat de 


călăreţi. 4. Mai întâi, ei fugiră spre un oraş, care se afla la o depărtare de o 

parasangă de Istru. Când văzu că, lăsând în frunte pe călăreți, Alexandru 
duce în grabă falanga de-a lungul fluviului, pentru ca pedestraşii să nu fie 
încercuiți de geții care stăteau la pândă, geții părăsiră şi oraşul, care nu era 
bine întărit. Îşi luară copii şi femeile pe cai, cât puteau duce caii. Ei se 
retraseră cât putură mai departer de fluviu prin locuri singuratice. Alexandru 
cucerii oraşul şi luă toată prada pe care o lăsaseră geții. 5. El însărcină pe 
Meleagru şi pe Filip cu transportarea prăzii. Dărâmând oraşul pâna la 
temelie, jertfui pe malul Istrului lui Zeus Mântuitorul, lui Heracles şi Istrului 
însuşi, deoarece nu le-a fost de netrecut. În aceeaşi îi aduse teferi pe toți 
soldaţii săi în tabără. 


Arian, Expediția lui Alexandru 


XVII, 8, 1. Alexandru, după ce pe capăt tulburărilor din Elada, pornii cu 
război împotriva Traciei şi, răspândind groaza printre neamurile trace - care 
erau pradă neorânduielilor -, le făcu să i se supună. El străbătu Peonia, Iliria 
şi ţinuturile învecinate cu acestea. Aduse sub ascultarea sa multe neamuri 
barbare băştinaşe, care se răsculaseră, şi-i supuse pe toți barbarii vecini. 


Diodor din Sicilia, Biblioteca istorică 


VII, 3, 8 (C.301). ... Se zice că Alexandru, fiul lui Filip, cu prilejul 
expediției sale împotriva tracilor de dincolo de Haemus, după ce a năvălit în 
țara tribalilor - despre care ştia că se întinde până la Istru şi insula Peuce, din 
Istru -, cunoscând de asemenea şi că ţinutul de dincolo de fluviu se află în 
puterea geților, ar fi înaintat până acolo şi nu ar fi putut să debarce în insulă, 
din lipsa corăbiilor (Acolo se refugiase Syrmos, regele tribalilor, şi se 


împotrivea încercării lui [Alexandru] de a debarca). Atunci acesta, după ce 

intră în ţinutul geților, cuceriii o cetate şi se întoarse - cât putu mai repede - 
la el în ţară. 


Strabon, Geografia 


11. ... Puse iute capăt agitaţiei barbarilor şi războaielor de acolo, înaintând cu 
armata sa până la Istru, într-o expediţie în care biruii - printr-o mare bătălie - 
pe Syrmos, regele tribalilor. 


Plutarh, Vieţi paralele, Alexandru 


c) Campania lui Zopyrion 

XII, 1, 4. În timp ce se întâmplau acestea, îi sosiră [lui Alexandru] scrisori 
din Macedonia, de la Antipater, prin care acesta îl anunţa despre războiul din 
Grecia, al lui Agis, regele spartanilor, despre cel din Italia, al lui Alexandru, 
regele Epirului, şi despre cel din Sciţia, al lui Zopyrion, locţiitorul său, 5. 
[Alexandru] a fost impresionat în chip diferit de aceste veşti; astfel, bucuria 
pe care a simţit-o aflând de moartea celor doi regi, rivali ai săi, a fost mai 
mare decât durerea pentru armata pierdută odată cu Zopyrion. 

XII, 2, 16. ...Zopyrion, pe care Alexandru cel Mare îl lăsase guvernator al 
Pontului, a socotit că e ruşinos să stea degeaba şi să nu întreprindă el ceva: 
de aceea adună treizeci de mii de soldaţi şi pornii cu război împotriva 
sciților. 17. A fost însă omorât împreună cu întreaga lui armată, ispăşind 
astfel vina de a fi pornit necugetat război împotriva unui neam care nu-i 
făcuse nici un rău. 

XXXVII, 3, 1. ...2. De aceea a atacat pe sciți [se referă la o acțiune a lui 


Mitridades al VI-lea], neânvişi până atunci, şi care distruseseră pe Zopyrion, 

un general al lui Alexandru cel Mare împreună cu douăzeci de mii de 
soldaţi ... 


Trogus Pompeius, Istoria lui Filip 


X, 1, 43. Cam în acelaşi timp [Alexandru] a primit o scrisoare de la Coenus, 
cu privire la cele întâmplate în Europa şi Asia, în timpul în care el supusese 
India. 44. În timpul unei expediţii împotriva geților, Zopyrion, guvernatorul 
Traciei, fusese zdrobit cu toată oastea din pricina unor furtuni mari şi 
puternice, iscate pe neaşteptate. 45. Când a aflat de acest dezastru, Seuthes 
[al III-lea] i-a aţâţat la răscoală pe concetăţenii săi odrişi. Tracia era aproape 
pierdută. 


Curtius Rufus, Istoria lui Alexandru cel Mare Macedoneanul 


I, 11, 33. ... În vremea asediului lui Zopyrion, borysteneţii au eliberat sclavii, 
au dat drept de cetăţenie străinilor, au iertat datoriile şi au putut să ţină piept 
dușmanului. 


Macrobius, Saturnale 


d) Campania lui Lisimah (300-292 a.Chr.) 
I, 9, 7. Atunci Lisimah, dintre vecini, s-a războit mai întâi cu odrisii şi apoi a 
pornit cu toată armata împotriva lui Dromichaites şi a geților. Dar avu de 
înfruntat nişte bărbaţi foarte pricepuţi în războaie şi care îl întreceau cu mult 
prin numărul lor. El însuşi ajunse într-o primejdie cât se poate de mare şi 
scăpă cu fuga. Fiul său, Agatocle, care-l sprijinea atunci în luptă pentru 


prima oară, a fost luat prizonier de către geţi. Lisimah a fost biruit şi în alte 

lupte. Şi deoarece socotea că nu este puţin lucru să-şi aibă fiul prins în 
război, încheie o pace cu Dromichaites şi din stăpânirea sa cedă getului 
ținuturile de dincolo de Istru. Mai mult de nevoie îi dădu în căsătorie pe fiica 
sa. Unii spun că nu Agatocle a fost prins, ci însuşi Lisimah; că l-a salvat 
Agatocle, care ar fi căutat să cadă la o înţelegere cu Dromichaites, pentru 
răscumpărarea lui. Când s-a întors, l-a căsătorit pe Agatocle cu Lysandra, 
fiica lui Ptolemaios Lagos şi a Euridicei. 


Pausanias, Descrierea Greciei 


XXI, 11. Tracii, care îl făcuseră prizonier pe fiul regelui, pe Agatocles, l-au 
trimis cu daruri înapoi la tatăl său, pregătindu-şi astfel o scăpare împotriva 
întâmplărilor neprevăzute ale soartei. În acelaşi timp ei nădăjduiau să-şi 
recapete prin această binefacere pământul pe care îl ocupase Lisimah. Ei nu 
sperau de loc să poată câştiga războiul, de vreme ce aproape toți regii cei 
mai puternici s-au înţeles între ei şi se ajutau unul pe celălalt. 

XXI, 12, 1. Armata lui Lisimah era chinuită de foamete. Prietenii îl sfătuiau 
pe rege să scape cum va putea şi să-şi mute gândul că oastea lui l-ar putea 
salva. Lisimah le răspunse însă că nu era drept să-şi părăsească ostaşii şi 
prietenii, asigurându-şi lui o scăpare ruşinoasă. 2. Dromichaites, regele 
tracilor, după ce primi cu multă prietenie pe regele Lisimah, numindu-l şi 
tată, îl conduse împreună cu copii săi într-o cetate numită Helis. 3. Ajungând 
oştirea lui Lisimah în puterea tracilor, aceştia se strânseră la un loc - 
alergând în număr mare - şi strigară să le fie dat pe mână regele prizonier, ca 
să-l pedepsească. Căci - spuneau ei - poporul, care luase parte la primejdiile 
[războiului], trebuie să aibă dreptul de a chibzui asupra felului cum să fie 
trataţi cei prinşi. Dromichaites fu împotriva pedepsirii regelui şi-i lămuri pe 


oşteni că este bine să-l cruţe pe bărbatul acesta. Dacă l-ar omori pe Lisimah - 

spunea el -, alți regi au să-i ia domnia şi se prea poate ca regii aceştia să fie 
mult mai de temut decât înaintaşul lor. dar cruţându-l pe Lisimah, acesta - 
cum se şi cuvine - are să se arate recunoscător tracilor, care i-au dăruit viaţa. 
Iar locurile întărite, aflate mai înainte vreme în stăpânirea tracilor, ei le vor 
dobândi înapoi fără nici o primejdie. 4. Cu încuvinţarea mulțimii, 
Dromichaites căută printre prizonieri pe prietenii lui Lisimah şi totodată pe 
sclavii care obişnuiau să-l servească şi-i aduse în faţa regelui prizonier. 
Săvârşi apoi jertfa şi îl pofti pe Lisimah la ospăț - împreună cu prietenii săi 
şi cu tracii cei mai de vază. |Dromichaites] pregăti mese [deosebite]. Pentru 
cei din jurul lui Lisimah, întinse un covor regal, luat în luptă, iar pentru sine 
şi prietenii săi aşternu doar paie. 5. De asemenea fură pregătite două ospeţe: 
pentru acei macedoneni, Dromichaites rândui tot felul de mâncăruri alese, 
servite pe o masă de argint, iar tracilor le dădu să mănânce zarzavaturi şi 
carne, dar pregătite pe măsură, aşezându-le pe nişte tăblițe de lemn, care 
ţineau loc de masă. În cele din urmă, puse să le toarne macedonenilor vin în 
cupe de argint şe de aur, pe câtă vreme el şi tracii lui beau vin în pahare de 
corn şi de lemn, aşa cum obişnuiesc geții ... 6. După ce pofti la masă pe 
Lisimah şi băutura era în toi, Dromichaites umplu [cu vin] cornul cel mai 
mare şi spuse lui Lisimah «tată» şi apoi îl întrebă care dintre cele două 
ospeţe i se pare mai vrednic de un rege: al macedonenilor sau al tracilor. La 
care Lisimah îi răspunse că al macedonenilor. «Atunci - zise Dromichaites - 
de ce ai lăsat acasă atâtea deprinderi, un trai cât se poate de ademenitor şi o 
domnie plină de străluciri, şi te-a cuprins dorinţa să vii la nişte barbari, care 
au o viaţă de sălbatici, locuiesc într-o ţară bântuită de geruri şi n-au parte de 
roade îngrijite? De ce te-ai silit, împotriva firii, să-ți duci oştenii pe nişte 
meleaguri în care orice oaste străină nu poate afla scăpare sub cerul liber?» 


Luând din nou cuvântul, Lisimah spuse regelui că nu ştia ce război poartă, 

dar că pe viitor va fi prietenul şi aliatul tracilor; iar - cât despre recunoştinţa 
datorată - nu va rămâne vreodată mai prejos decât binefăcători săi. 
Dromichaites primi cu un simțământ de prietenie vorbele lui Lisimah. El 
căpătă înapoi de la acesta toate întăriturile ocupate de oamenii lui Lisimah. 
Apoi îi puse pe cap o diademă şi îi îngădui să se întoarcă acasă. 


Diodor din Sicilia, Biblioteca istorică 


5. Ajuns la vârsta bărbăţiei, Clerh conducea cetatea şi-şi încerca puterile în 
multe războaie, dintre care în unele dădea ajutor altora, iar în altele îi 
respingea pe cei care îl atacau. Printre aceste războaie, a participat şi la 
campania lui Lisimah împotriva geților, fiind luat prizonier împreună cu 
acesta. După eliberarea din captivitate a lui Lisimah, a scăpat şi el mai 
târziu, prin grija aceluia. 

Memnon, Despre 


Heracleia 


Fr. 102. Retragere. Să avem o retragere asigurată, pentru cazul că vom fi 
înfrânți ... Astfel acțiunile cele mari se prăbuşesc din pricina nesocotinţei 
conducătorilor ... expediţia lui Lisimah împotriva lui Dromichaites, regele 
odrisilor, în Tracia şi multe alte greşeli asemănătoare. 


Polibiu. Fragmente din Cărţi nesigure 


VII, 3, 8 (C. 301) ... Pe timpul urmaşilor lui Alexandru, rege al geților era 
Dromichaites. Acesta - după ce l-a prins pe Lisimah, care pornise cu război 
împotriva lui - i-a arătat mai întâi sărăcia lui şi a neamului său, precum şi 
traiul lor cumpătat. I-a îndemnat apoi să nu mai poarte război împotriva unor 


oameni de soiul lor ci [mai degrabă] să caute a se împrietenii cu dânşii. lar 

după ce l-a cinstit ca pe un oaspete, a legat prietenie cu el şi l-a lăsat să 
plece. 

VII, 3, 14 (C.305). ... pornind la război împotriva geților şi a regelui lor 
Dromichaites, Lisimah a trecut prin mari primejdii şi, mai mult încă, a fost 
luat în captivitate. Dar a scăpat, deoarece a întâlnit un barbar bun la suflet, 
după cum am arătat mai sus. 


Strabon, Geografia 


39. ... Nu după multă vreme Lisimah a fost prins de Dromichaites. Trăgând 
foloase de pe urma unei asemenea situații, Demetrios năvălii repede în 
Tracia, ca şi cum avea să cucerească un ţinut pustiu. În acest timp beoţienii 
se răzvrătiră din nou. Dar fu vestită îndată eliberarea lui Lisimah ... 


Strabon, Demetrios 


Invins în Tracia de către Dromichaites şi silit să se predea împreună cu 
toată oştirea din pricina setei, după ce bău şi ajunse sclav, Lisimah spuse: 
«O zeilor, pentru cât de mică desfătare m-am făcut rob, din rege ce eram». 


Plutarh, Lisimah 


XVI, 1, 19. Şi Lisimah, deoarece era strâmtorat de războiul cu Dromichaites, 
regele tracilor, ca să nu fie nevoit să lupte în acelaşi timp şi contra acestuia, 
i-a cedat partea din Macedonia care revenise lui Antipatros ginerele său şi a 
făcut pace cu el. 


Trogus Pompeius, Istoria lui Filip 

Politica romană la Dunărea de jos până la Augustus 


a) Campania lui M. Terentius Varro Lucullus (72-71 a.Chr.) 
I, 39 [HI, 4], 6. ... Appius a ajuns până la sarmaţi; Lucullus, până la hotarul 
cel mai îndepărtat al lor, la fluviul Tanais şi Lacul Meotic. 


Florus, Epitomae 


IV, 18. Servius la Eneida, VII, 604: «Neamul sălbatic al geților a existat şi 
pe vremea strămoşilor; căci ei sunt moesi; Sallustius spune că ei au fost 
învinşi de Lucullus». 


Salustius, Crispi Historiarum reliquaie 


XCVII ... Proconsulul M. Lucullus i-a supus pe traci. 
Titus Livius, 


Periochae 


30, 85. Făcând o expediţie împotriva moesilor, Marcus Lucullus fratele lui 
Licinius Lucullus - care s-a războit cu Mitridade -, ajunse până la fluviul 
unde sunt cele şase oraşe vecine cu moesii: Istros, <Callatis>, Dionysopolis, 
Odessos, Mesembria <şi Apollonia> - de unde [din Callatis] a dus la Roma 
statuia uriaşă a lui Apollo, depusă pe muntele Palatin. 


Appian, Istoria romană, IX. Macedonia şi Illiria 


IX. ...Marcus Lucullus cel dintâi s-a luptat cu besii în Tracia. A învins chiar 
şi capitala întregului neam, Tracia, iar pe locuitorii din munții Haemus i-a 


supus. A ocupat oraşele aşezate de-a lungul Pontului: Apollonia, Callatis, 

Parthenopolis, Tomis, Histria; ajungând până la Dunăre, le-a arăta sciților 
armatele romane. 


Rufius Festus, Scurtă istorie a poporului roman 


VII, 6, 1 (C.318) ... Apollonia, colonie a milesienilor, cea mai mare parte a 
ei fiind clădită într-o insulă, [unde] găsim templul închinat lui Apollo; de 
acolo Marcus Lucullus a luat statuia uriaşă a zeului - opera lui Calamis - 
pentru a o aşeza în Capitoliu. 


Strabon, Geografia 


VI, 10. Insă celălalt Lucullus, care administra Macedonia, a fost primul 
dintre romani care a dus război împotriva bessilor şi i-a învins într-o luptă 
mare pe muntele Haemus. 


Eutropius, Scurtă istorie de la întemeierea Romei 


152, k, 23Helm. În anul 7la.Chr., în timpul olimpiadei 177, M. Lucullus a 
triumfat asupra bessilor, cucerind Cabyle, Tomis şi celelalte oraşe vecine. 


Eusebiu din Caesarea, Cronica 


XXVII, 4, 11. După aceştia a venit generalul Lucullus, care s-a războit cel 
dintâi cu neamul neînduplecat al bessilor şi a răpus în aceeaşi luptă şi pe 
haemimontani, care i s-au împotrivit cu înverşunare. Sub ameninţarea lui 
toate provinciile tracice au trecut în stăpânirea strămoşilor noştri şi în chipul 
acesta, după mai multe încăierări cu sfârşit îndoielnic, au adăugat statului 


roman şase provincii. 

Ammianus Marcellinus, Istoria romană. Populaţiile din Tracia şi oraşele 


mai de seamă 


VI, 3, 4. lar Lucullus, care îi urmase lui Curio ca [guvernator] al 
Macedoniei, a atacat cu război tot neamul bessilor şi i-a primit în supunere. 


Paulus Orosius, Istorii împotriva păgânilor în şapte cărți 


b) Campania lui C. Antonius Hybrida (62-61 a.Chr.) 

... ŞI pe vremea 1ernării lui C[aius] Antonius luând [iarăşi] coroana 
zeului [adică a devenit preot] a îndeplinit procesiuni şi sacrificii frumos şi cu 
măreție şi a dat cetăţenilor carne din belşug. 


Decretul în cinstea lui Acornion 


CIII. ... Proconsulul C. Antonius a întreprins în Tracia o acţiune lipsită de 
succes. 


Titus Livius, Periochae 


XXXVIII, 10, 1. ...Cât a guvernat Macedonia, acesta [C. Antonius Hybrida] 
a pricinuit multe necazuri atât celor care se aflau sub conducerea lui, cât şi 
aliaților. 2. Dar a trebuit şi el, la rându-i, să îndure multe. După ce pustii 
pământurile dardanilor şi ale vecinilor acestora, nu mai cuteză să se 
împotrivească când a fost atacat, ci fugi de acolo împreună cu cavaleria şi se 
retrase ca şi cum ar şi avut altceva de întreprins. Dardanii au învăluit atunci 
infanteria lui [C. Antonius Hybrida], l-au alungat cu forţa din ţara lor şi i-au 
smuls prada. 3. Întrucât şi cu aliaţii din Moesia se purtase la fel, [Antonius 
Hybrida] suferi o înfrângere, lângă cetatea istrienilor, din partea bastarnilor 


din Sciţia, veniţi în ajutorul acestora. Şi el a trebuit să fugă. 

LI, 26, 1. ...5. [M. Licinius Crassus] a pornit apoi împotriva Genuclei, cea 
mai puternică întăritură a statului lui Zyraxes, căci auzise că se află acolo 
steagurile luate de bastarni de la Caius Antonius, lângă cetatea istrienilor. 


Cassius Dio, Istoria romană 


Politica Imperiului roman la Dunărea de jos în timpul lui Augustus 


(27 a.Chr.-14 p.Chr.) 


a) Campania lui Marcus Licinius Crasus (29-28 a.Chr.) 

LI, 23, 2. ... Marcus Crassus fu trimis în Macedonia şi Grecia şi porni un 
război împotriva dacilor şi bastarnilor ... 3. ...Trecând atunci Istrul, ei 
[bastarnii] au supus Moesia, care se află în faţa lor; apoi i-au supus pe tribali, 
vecinii Moesiei, şi pe dardani, care locuiesc în regiunea tribalilor. În vreme 
ce săvârşeau ei acestea, nu s-au lovit de romani. 4. Dar, după ce trecură 
munţii Haemus şi năvăliră în Tracia dentheleţilor, aliaţi ai Romei, Crassus 
porni împotriva lor, întrucâtva pentru a-i veni în ajutor lui Sitas, regele 
denteleților, care era orb, dar, mai ales, fiindcă se temea pentru Macedonia. 
Îngrozindu-i doar cu sosirea sa, el îi alungă din ţară, fără luptă. 5. După 
aceasta, pe când se retrăgeau în ţara lor, i-a urmărit. Şi astfel aduse sub 
stăpânirea romanilor ţinutul numit Sagetica. El se năpusti şi asupra Moesiei, 
pe care o devastaseră ... 

LI, 24, 1. În vreme ce săvârşea aceste, bastarnii s-au oprit din fugă şi au 
rămas pe malurile râului Cedros, aşteptând să vadă ce se va petrece. Şi 
fiindcă biruindu-i pe moesi, Crassus mergea împotriva lor, bastarni îi 


trimiseră soli şi-i cerură să nu-i urmărească, deoarece ei nu făcură nici un rău 

romanilor. 2. Crassus îi inu pe loc sub cuvânt că le va da răspunsul a doua 
zi. De altfel i-a primit şi i-a îmbătat, încât le-a aflat toate planurile. Într- 
adevăr, tot neamul sciţilor se lasă dus fără măsură de vin, dar repede se şi 
satură. 3. Între timp, Crassus merse în timpul nopţii lângă o pădure şi aşeză 
în faţa ei iscoade. Lăsase armata lui să se odihnească. Apoi bastarnii crezură 
că iscoadele sunt singure şi se năpustiră asupra lor. l-au urmărit pe aceia în 
retragerea lor până în desişul pădurii. Pe mulți Crassus i-a ucis acolo, iar pe 
mulţi i-a omorât pe când fugeau. 4. Căci ei se împiedicaseră de propriile lor 
căruţe din spate. În afară de asta, vrând să-i scape copiii şi femeile, au fost 
zdrobiţi. Crassus însuşi ucise pe regele lor Deldon. El ar fi aşezat prada luată 
de la acesta în templul lui Iuppiter Feretrius ca spolia opima, dacă ar fi fost 
comandant cu depline puteri. 5. Aceste întâmplări s-au petrecut în chipul 
arătat. Dintre ceilalţi barbari, unii fugiră într-o pădurice sacră şi fură învăluiţi 
de focul pus de jur-împrejur, iar alţii se adăpostiră într-un anume loc întărit 
şi fură luaţi prizonieri. Unii se aruncară în Istru, iar alții se împrăştiară prin 
țară şi pieriră. 6. O parte din ei au rămas în viaţă, luând în stăpânire un loc 
întărit. Crassus îi împresură fără succes, câteva zile. Apoi, ajutat de Rholes, 
regele unor geţi, îi nimici. 7. Rholes merse la împărat şi pentru această faptă 
a fost numit prieten şi aliat al acestuia, iar prizonierii au fost împărțiți între 
soldaţi. 

LI,26,1. Pe când înfăptuia acestea, îl chemă în ajutor Rholes, care se afla în 
luptă cu Dapyx, regele unor geţi. Crassus porni să-l ajute. El aruncă 
cavaleria vrăjmaşilor peste pedestrimea lor. Înspăimântându-i şi pe călăreţi 
în felul acesta, nu mai dădu nici o luptă, ci făcu un mare măcel în rândurile 
unora şi ale altora care fugeau. 2. Apoi îl împresură şi pe Dapyx - refugiat 
într-o fortăreață. Unul dintre cei aflaţi în fortăreață îl salută de pe zid în 


limba greacă, intră în vorbă cu el şi hotărî să-i predea fortăreaţa. Prinşi în 

felul acesta, barbarii porniră unii împotriva altora. Dapyx şi mulți alții îşi 
găsiră moartea. Crassus prinse de viu pe fratele acestuia, însă nu numai că nu 
i-a făcut nici un rău, ba chiar i-a dat drumul. 3. După ce a săvârşit acestea, 
Crassus s-a îndreptat spre peştera numită Ceiris. Aceasta era atât de 
încăpătoare şi totodată atât de trainică încât se povesteşte că titanii, când au 
fost biruiţi de zei, s-au refugiat acolo. În locul acesta, băştinaşii - veniţi în 
număr mare - aduseseră printre altele lucrurile cele mai de preţ şi toate 
turmele lor. 4. Crassus căută şi astupă toate intrările întortocheate [ale 
peşterii]; de aceea îi înfrânse pe aceştia prin foame. Biruitor, el nu cruţă nici 
pe ceilalți geţi, deşi între Dapyx şi ei nu era nici o legătură. 5. [Crassus] a 
pornit apoi împotriva Genuclei, cea mai puternică întăritură a statului lui 
Zyraxes, căci auzise că se află acolo steagurile luate de bastarni de la Caius 
Antonius, lângă cetatea istrienilor. Asediind Genucla - în acelaşi timp de pe 
uscat şi de pe Istru, deoarece era durată lângă apă - în scurtă vreme o cuceri, 
dar cu multă osteneală, deşi Zyraxes nu era de faţă. 6. Căci el, îndată ce 
aflase de atacul lui Crassus, s-a îmbarcat şi a pornit la sciți cu mulţi bani, 
pentru a le cere ajutor, dar nu a mai apucat să se întoarcă. lată cele săvârşite 
de Crassus la geţi. Prin locotenenţi, supuse din nou o parte a moesilor, care, 
biruiţi, înainte vreme, se răsculaseră. 


Cassius Dio, Istoria romană 


b) Atacul getic asupra cetăților Aegyssus şi Troesmis 
I, 8, 5-20. ...Aproape de ţărmul Istrului cu două nume stă o cetate bătrână, 

de care cu greu se poate apropia cineva, din cauza întăriturilor şi a 
aşezării locului. 

Caspianul Aegisos - dacă credem ce spun locuitorii despre ei înşişi - 


a întemeiat acea cetate şi a dat propriul său nume operei sale. 

sălbaticul get, după ce a nimicit pe odrisi într-un război la care aceştia 


nu se aşteptau, 


a cucerit-o şi a ridicat armele împotriva regelui. 
Amintindu-şi de măreaţa sa obârşie, pe care o sporise prin vitejie, 


acesta sosi pe dată înconjurat de nenumărați soldaţi, nu s-a retras până 


ce n-a omorând pe vinovaţi 


Şi, răzbunându-se crunt, s-a făcut el însuşi vinovat. 


IV, 7, 1-30. Fiindcă ai fost trimis, o Vestalis, către apele Euxinului, 


ca să împarţi dreptatea în locuri aşezate la pol, 


Doar după multe primejdii se ajunge la rangul întâi, 

iar cinstea obținută de tine acum de curând este meritată. 
Cu toate că acest titlu îţi aduce multe foloase, 

valoarea ta întrece titlul. 


Istrul nu tăgăduieşte că nu eşti viteaz şi că odinioară mâna ta dreaptă 


nu a înroşit apa cu sângele getic. 


tu, 


Nici cetatea Aegysos nu neagă aceasta; cucerită de îndată ce ai sosit 


a priceput că nu i-a fost de nici un folos aşezarea ei prielnică. 
Căci nu ştia dacă e mai bine apărată de poziţia ei sau de ostaşi; 
cetatea era pe vârful unei culmi deopotrivă cu norii. 

Un duşman sălbatic o cucerise de la regele sitonilor 

şi, învingător, stăpânise bogăţiile cucerite, 

până ce Vitelius, aducând trupe pe apa fluviului, 

după ce le-a debarcat, a purtat război contra geților. 


Iar tu, urmaş viteaz al bătrânului Daunus, 

ai pornit năvalnic la atac împotriva forţelor duşmane. 
Tu călcai învingător peste grămezile de cadavre făcute de sabia ta 


şi erau mulţi geţi sub picioarele tale. 


IV, 9, 75-108. ... în aceste locuri a comandant de curând Flaccus 
şi sub conducerea lui sălbaticul țărm al Istrului s-a aflat în siguranţă. 
El a menţinut populaţiile din Misia într-o pace care a fost respectată. 
Cu sabia a îngrozit pe geții încrezători în arcul lor. 
A cucerit iute prin vitejia lui cetatea Troesmis, 
care fusese luată, şi a înroşit Dunărea cu sângele oamenilor sălbatici. 


Ovidiu, Scrisori din Pont 


2-1 


Capitolul III 
Istoria politică şi militară a Dobrogei până la 


înființarea provinciei Moesia 


3. 1. Istoria politică şi militară a spaţiului dobrogean între 
sfârşitul secolului al VI-lea şi începutul secolului al III-lea a.Chr. 


Geţii şi campania lui Darius I. Primul eveniment istoric consemnat în 
sursele literare şi care s-a petrecut la sfârşitul secolului al VI-lea a.Chr. la 
Dunărea de Jos este expediția lui Darius I, rege al Imperiului Persan în 
perioada 521-486 a.Chr.*, contra sciţilor, povestită de Herodot, dar relatată şi 
de alte izvoare greceşti, care se găsesc în formă fragmentară. Data acestei 
campanii este supusă controverselor ; data cea mai probabilă este cuprinsă 
între 514 si 512 a.Chr.” Darius trece Bosforul cu o armată de 700000 de 
ostaşi, construieşte, cu ajutorul grecilor ionieni ce-l însoțeau, un pod peste 
Dunăre, în locul unde face joncţiunea cu imensa lui flotă (600 de corăbii), 
respectiv în zona unde se desprind braţele fluviului, deci pe la Isaceea, 
judeţul Tulcea. După acestea, oastea lui Darius ia cale întoarsă, urmărindu-i 
pe sciţii care, prefăcându-se că fug, se retrăgeau spre ţinuturile neamurilor 


din vecinătate, melanchalainii, androfagii, neurii şi agatirsii. Intre timp ce 


*H. C. Matei, Enciclopedia antichităţii, Editura Meronia, Bucureşti, 2004, p. 105. 

5 P, Alexandrescu, Izvoare greceşti despre retragerea lui Darius din expediţia scitică, în SCIV, tom VII, nr. 
3-4, Bucureşti, 1956, p. 320; Al. Vulpe, /storia şi civilizația spaţiului carpato-dunărean între mijlocul 
secolului al VII-lea şi începutul secolului al III-lea a.Chr., în Istoria Românilor, vol. I, Editura 
Enciclopedică, Bucureşti, 2001, p. 451-454. 

aceştia din urmă interzic sciţilor, urmăriţi de perşi, accesul în ţara lor, ceilalți 
o luară la fugă. Ultimul episod al războiului se desfăşoară în preajma 
podului, pe care armata lui Darius, hărţuită de sciți, reuşeşte să se retragă. 
După Al. Vulpe, Tracia, cu geții inclusiv, a fost cucerită şi a devenit 
posesiune persană sub numele de Skudra€. Astfel, Dunărea devenea prima 
dată frontiera a unui stat, a unei structuri politice superioare celei a triburilor 
ce locuiau pe ambele ei maluri şi pentru care fluviul constituia mai degrabă 
un mijloc de contact. P. Alexandrescu considera că doar litoralul Mării Negre 
a devenit în acest moment provincie persană, iar nordul Traciei împreună cu 
litoralul stâng al Pontului au rămas în afara imperiului”. Era şi cazul geților, 
care locuiau şi în stânga Dunării. Herodot relatează că ,, (Darius) înainte de 
a ajunge la Istru, birui mai întâi pe geți, care se cred nemuritori. Căci tracii, 
locuitorii din Salmydessos şi cei care ocupă ţinutul aşezat mai sus de 
oraşele Apolonia şi Mesembria - pe nume scirmiazi şi nipseeni - s-au predat 
lui Darius . Geţii, însă, fiindcă s-au purtat nechibzuit, au fost îndată 
înrobiți, măcar că ei sunt cei mai viteji şi mai drepți dintre traci”. 

Geţii şi Regatul odrys. După înfrângerea în al doilea război medic, în 
479 a.Chr., perşi au fost nevoiţi să abandoneze Tracia în deceniul următor. 
Rând pe rând, fortărețele persane sunt cucerite de atenieni, iar pe locul 
efemerei stăpaniri Skudra se constituie, cândva între 480 şi 470, regatul 
tracic al odrysilor, sub regele Teres I. 

Urmașul acestuia, Sitalkes (440-424 a.Chr.), reuşeşte să aducă sub 
stăpânirea sa unele dintre cetăţile de pe litoralul Pontului, dar şi teritoriul 


dintre Dunăre şi Mare”. Tucidide afirma că acesta şi-ar fi întins stăpânirea 


ê Al. Vulpe, op. cit., p. 541-550. 

7 P. Alexandrescu, op. cit., p. 319-342. 

8 Istorii, IV, 93. 

” M. Cosac, Introducere în Istoria veche a României, Editura Cetatea de Scaun, Târgovişte, 2006, p. 96. 

„până la fluviul Istru” şi că a intervenit ca aliat al Atenei, în războiul 
peloponesiac, în anul 429 a.Chr., împotriva lui Perdicas, regele Macedoniei. 
Cum se deduce dintr-o relatare a lui Tucidide”, „ /Sitalces] Pornind deci din 
ținutul odrysilor, el chemă la arme, mai întâi, pe tracii care erau între 
muntele Haemus şi Rodope şi până la Pontul Euxin şi la Hellespont şi 
asupra cărora îşi exercita domnia; a chemat apoi pe geții de dincolo de 
Haemus şi celelalte neamuri care locuiesc între fluviul Istros şi Pontul 
Euxin, mai mult spre mare; geții şi locuitorii de prin acele părți sunt vecini 


3 


cu sciții, au acelaşi port şi sunt toți arcaşi călări”, geții se aflau într-un 
raport de subordonare faţă de regele odrys Sitalkes. 

După spusele aceluiaşi autor, „cea mai mare parte a călărimii (este 
vorba de marea armată a lui Sitalkes constituită din 150000 de ostaşi, din 
care o treime o alcătuia cavaleria) o pregăteau odrysii şi, cu ei geții”. În 
sfârşit sub regele Seuthes, 2000 de geți uşor înarmați, participă, în calitate de 
mercenari ai odrysilor, la o luptă alături de odrysi, de astă dată împotriva 
atenienilor, în părțile Chersonesului. Statul odrys se întindea până la gurile 
Dunării, incluzând deci pe toți geții din Dobrogea şi din sudul Istrului. O 
serie de descoperiri arheologice, ca tezaurele din morminte princiare de la 
Agighiol (jud. Tulcea) şi Vraca, din nord-vestul Bulgariei, sau tezaurele de la 
Borovo (lângă Ruse), Rogozen şi Letnica (între lanţul nordic al Balcanilor şi 
Dunăre) sugerează şi ele această aserțiune. Pe mai multe vase, descoperite în 
aceste tezaure şi morminte a fost gravat numele Kotys, desigur cel al regelui 
odrys (387-359), sub a cărui domnie regatul cunoaşte o mare înflorire. 
Interesant de remarcat că în tezaurele similare descoperite la nord de 


Dunăre, nu a apărut până acum gravat numele vreunui dinast odrys, ceea ce 


1 Istoria războiului peloponesiac, II, 91, 1. 
1 Jbidem, Il, 98, 4. 

se adaugă lipsei de dovezi din surse scrise, asupra extinderii stăpânirii 
odryse în stânga fluviului. 

Organizarea de tip piramidal a statului odrys a înrâurit, cu siguranţă, 
evoluţia structurii uniunii tribale getice şi nu este de mirare că de acum 
înainte geții apar mereu ca o forţă unitară, redutabilă. Pătrunderea, probabil 
în primele decenii ale secolului al IV-lea a.Chr., sciților, conduşi de regele 
Ateas (Atais) a trebuit să fi dus la conflicte cu populaţia locală, care era în 
mare măsură, getică. Pe de altă parte, este de presupus să fi existat un anume 
mod de convieţuire cu populaţia locală. O necropolă, ca cea de la Enisala, a 
funcționat pe tot parcursul secolului al IV-lea, iar mormântul princiar de la 
Agighiol, dacă este datat înainte de 340 a.Chr. trebuie să fi aparţinut unei 
căpetenii getice, contemporane cu Ateas. 

Raporturile geților cu statul macedonean din timpul lui Filip al II-lea 
şi Alexandru cel Mare. Expansiunea macedoneană la Dunărea de Jos are loc 
în perioada regelui Filip al II-lea” (382-336 a.Chr.), care a încercat şi a reuşit 
să se substituie Regatului odris în regiunea Haemus-ului. Ca urmare a 
acestei politici, în 341 a.Chr., Regatul odris a fost transformat în strategie 
macedoneană, autoritatea regelui macedonean extinzându-se până la Istru. 
Această provincie macedoneană a fost menţinută ca formă administrativă şi 
în timpul domniei lui Alexandru”. Primul guvernator cunoscut al noii 
provincii create de Filip al II-lea este Alexandros Lynkestis, ginerele lui 


Antipatros, care purta titlul de „strateg al Traciei”. 


12 H, C. Matei, Enciclopedia antichităţii, Editura Meronia, Bucureşti, 2004, p. 133-134. 
'5 FI. Medeleţ, În legătură cu expediţia întreprinsă de Alexandru Macedon la Dunăre în 335 î.e.n., în Acta 
Musei Napocensis, XIX, Cluj-Napoca, 1982, p. 15. 

Acţiunea lui Filip al II-lea este consemnată de Polibiu'*, care afirma în 
lucrare că „Macedonenii şi-au întins stăpânirea în Europa, de la Marea 
Adriatică până la fluviul Istru... ”. 

În perioada imediat următoare desființării Regatului odris, în dreapta 
Istrului, profitând probabil de vidul de autoritate rămas, în Dobrogea au 
pătruns sciţii sub conducerea regelui Atheas, al cărui regat poate fi plasat în 
Dobrogea", fiind probabil determinaţi de acţiunile militare ale sarmaților. 
Evenimentul este consemnat de Trogus Pompeius, care relatează că sciţii 
au intrat în conflict cu un anume „rex Histrianorum ”, despre care V. Pârvan 
presupunea că este un rege al geților, şi au cerut ajutor lui Filip al II-lea, prin 
intermediul oraşului Apollonia Pontica. Moartea neașteptată a lui „rex 
Histrianorum” a făcut ca sciţii, care se deplasau în masă sub presiunea 
sarmaților", să refuze ajutorul macedonean. Drept răspuns, în 339 a.Chr., 
după eşecul suferit în urma asedierii oraşelor greceşti Byzantion şi Perinthos, 
între anii 341-339 a.Chr., dar şi după cucerirea regatului odris'5, regele 
macedonean a întreprins o expediție în Dobrogea, eliminând prezenţa 
militară scitică din regiune, prin înfrângerea lui Atheas. 

Interesant este punctul de vedere al lui D. M. Pippidi, care considera 
că sciţii, odată pătrunşi la sud de Dunăre, au înfiinţat un adevărat regat, cu o 
dinastie ce l-a avut ca întemeietor pe Atheas!”. Este adevărat faptul că 
monede (tetradrahme) cu legenda ATAIA au fost descoperite la sud de 


Dunăre, ele fiind emise de Heraclea Pontică şi ulterior de Callatis, oraşe 


4 Istorii, I, 2, 4. 

'5 V, Pârvan, Getica. O protoistorie a Daciei, Ediţie îngrijită, note, comentarii şi postfață de R. Florescu, 
Editura Meridiane, Bucureşti, 1982, p. 53. 

16 Istoria lui Filip, IX, 1, 9- TX, 3, 1. 

17 V, Pârvan, op. cit., p. 51-53. 

!8 R, Vulpe, Studia Thracologica, Editura Academiei, București, 1976, p. 35. 

2 D, M. Pippidi, Dicționar de Istorie Veche a României, Editura Ştiinţifică şi Enciclopedică, Bucureşti, 
1976, p. 66-67. 

despre care se afirmă că au intrat sub protectoratul regelui scit, dar ipoteza 
existenţei unei adevărate dinastii scitice în Dobrogea este discutabilă”. 

Organizarea administrativă a regelui Filip al II-lea a fost menţinută şi 
în timpul fiului său, Alexandru”, rege al Macedoniei în perioada 336-323 
a.Chr. Despre campania lui Alexandru cel Mare la Dunăre din 335 a.Chr. 
există mărturii de primă mână oferite de un martor ocular, Ptolemaios al lui 
Lagos (viitorul rege al Egiptului), care l-a însoţit pe Alexandru şi a cărui 
operă istorică pierdută a fost utilizată de Arian”. Scopul expediției lui 
Alexandru a fost desigur să-şi consolideze spatele în vederea marii campanii 
din Asia pe care o pregătea la acea dată. Tribalii dăduseră deja de furca 
tatălui său, îşi apăraseră independenţa şi față de regii odrysi (chiar Sitalkes 
fusese înfrânt şi murise, în 424 a.Chr., în luptă cu tribalii). Aceste 
antecedente l-au decis pe Alexandru să anihileze acest centru de putere. 
Plecat în urmărirea tribalilor, a ajuns în apropierea Istrului şi „„hotări să 
treacă IStrul împotriva geților care locuiau dincolo de Istru, deoarece îi 
vedea adunaţi acolo în număr mare pe malul Istrului. Ei voiau să-l 
împiedice, dacă ar fi încercat să treacă la dânşii (erau acolo vreo patru mii 
de călăreţi, iar pedestrași peste zece mii) ””. O exagerare menită să scoată în 
evidenţă curajul lui Alexandru dar, după cum observa Al. Vulpe, de remarcat 
este faptul că acest raport dintre călăreți şi pedestraşi (1:3) se regăseşte şi în 
compoziţia necropolei de la Ferigile din judeţul Vâlcea”. 

După traversarea fluviului, „Cu ivirea zorilor, Alexandru o pornii prin 
holde. El poruncii pedestraşilor să înainteze, culcând grâul cu lăncile 


înclinate, până au ajuns la pământul necultivat. Câtă vreme călăreții 


% P, Alexandrescu, Ataias, în Studii Clasice, IX, Editura Academiei, București, 1967, p. 88-89. 

2 H, C. Matei, Enciclopedia antichităţii, Editura Meronia, Bucureşti, 2004, p. 20-22. 

? Expediția lui Alexandru, I, 1, 4 — I, 4, 1; Strabon, Geografia, VII, 3, 8 (C. 301). 

3 Arian, Expediția lui Alexandru, I, 3, 1. 

% Al. Vulpe, Istoria şi civilizația spaţiului carpato-dunărean între mijlocul secolului al VII-lea şi începutul 
secolului al III-lea a.Chr., în Istoria Românilor, vol. I, Editura Enciclopedică, Bucureşti, 2001, p. 458. 


33 


înaintară prin holde, falanga îi urma. Dar când abia ieşiră de pe ogoare, 
Alexandru însuşi duse cavaleria la aripa stângă, iar lui Nicanor îi poruncii 
să ducă falanga în formaţie pătrată. Dar geții nu ţinură piept nici măcar 
primului atac al cavaleriei. Ei rămăseră uimiţi de îndrăzneala cu care într-o 
singură noapte trecuse atât e uşor cel mai mare dintre fluvii, Istrul, fără să 
facă pod la loc de trecere. Îi mai înspăimânta şi desimea de nestrăbătut a 
falangei şi puternicul atac dat de călăreți. Mai întâi, ei fugiră spre un oraş, 
care se afla la o depărtare de o parasangă |cca. 6 km] de Istru. Când văzu 
că, lăsând în frunte pe călăreţi, Alexandru duce în grabă falanga de-a 
lungul fluviului, pentru ca pedestraşii să nu fie încercuiți de geții care 
stăteau la pândă, geții părăsiră şi oraşul, care nu era bine întărit. Îşi luară 
copii şi femeile pe cai, cât puteau duce caii. Ei se retraseră cât putură mai 
departer de fluviu prin locuri singuratice. Alexandru cucerii oraşul şi luă 
toată prada pe care o lăsaseră geții ">. 

V. Pârvan considera că „oraşul geților” poate fi tot aşa de bine 
Zimnicea, ca şi oricare aşezare La Tene de pe malul stâng al Dunării”. De 
altfel, V. Pârvan remarca faptul că informaţiile oferite de Arian sunt destul de 
neclare din punct de vedere topografic”. 

Existenţa unei prăzi bogate în „oraşul care nu era bine întărit” cucerit 
de Alexandru sugerează că aceasta era reşedinţa unui basileu local şi centrul 


politic şi economic al unui trib sau uniuni tribale. 


* Arian, op. cit., 1, 4,1. 

% V, Pârvan, Getica. O protoistorie a Daciei, Ediţie îngrijită, Editura Meridiane, Bucureşti, 1982, p. 45; R. 
Vulpe, Aşezări getice din Muntenia, Editura Meridiane, Bucureşti, 1966, p. 19. 

27 V, Pârvan, op. cit., p. 43. 


34 


În legătură cu regiunea prin care a traversat Istrul corpul expediționar 
macedonean, un punct de vedere a fost exprimat de FI. Medeleţ. Analizând 
informaţia literară despre expediţia lui Alexandru, acesta afirma că ştirile 
antice referitoare la tribali înainte de 335 a.Chr. şi până în secolul al II-lea 
a.Chr. (de exemplu începând de la Herodot, IV, 49 şi Tucydide, II, 96) îi 
plasează la vest de Morava, pe malul drept al Dunării şi în amonte de Porţile 
de Fier, şi nu în regiunea Dunării de Jos”. Ipoteza emisă de FI. Medeleţ este 
că expediţia lui Alexandru a avut loc în zona bănăţeană a Dunării, unde apar 
o serie de „oraşe slab întărite". 

Istoria ținuturilor ponto-dunărene deţine informaţii din sursele antice, 
care se referă la acţiunile lui Zopyrion, general a lui Alexandru, pe timpul 
când acesta din urmă se afla în plină campanie în Asia”. După cum remarca 
V. Pârvan, informaţiile literare despre această campanie sunt transmise într- 
un chip destul de neclar şi confuz”. 

Curtius Rufus”, autor de epocă romană al unei istorii a lui Alexandru, 
relatează :,, În timpul unei expediții împotriva geților, Zopyrion, 
guvernatorul Traciei, fusese nimicit cu toată armata din cauza unei vijelii 
iscate pe neaşteptate. Când a aflat de acestea, Seuthes i-a ațâțat la răscoală 
pe odrysi, conaționalii săi. Tracia era aproape pierdută”. Aceste 
evenimente se produceau, potrivit lui Curtius Rufus, în timp ce Alexandru 


supusese deja India, deci aproximativ în 326 sau 325 a.Chr. Din relatarea lui 


Curtius Rufus nu rezultă unde ar fi avut loc confruntarea cu geții, dar faptul 


8 FI. Medeleț, În legătură cu expediția întreprinsă de Alexandru Macedon la Dunăre în 335 î.e.n., în Acta 
Musei Napocensis, XIX, Cluj-Napoca, 1982, p. 16. 

Ibidem, p. 16-22. 

3 Al. Suceveanu, O ipoteză despre Zopyrion, în SCIV, tom 17, nr. 4, Bucureşti, 1966, p. 635-644; VI. 
Iliescu, Campania strategului Zopyrion la Dunărea de Jos, în Pontica, IV, Muzeul de Arheologie 
Constanța, 1971, p. 57-74. 

51 V, Pârvan, Getica. O protoistorie a Daciei, Ediţie îngrijită de R. Florescu, Editura Meridiane, Bucureşti, 
1982, p. 48. 

32 Istoria lui Alexandru cel Mare Macedoneanul, X, 1, 43- X, 1, 45. 

că după moartea lui Zopyrion odrysii s-au răsculat, pledează pentru a situa 
aceste operaţii în ţinuturile Dunării de Jos, în ţara geților. Trogus Pompeius 
în „Istoria lui Filip ” afirma că Zopyrion s-a luptat cu sciţii””, iar prezenţa lui 
Zopyrion la Olbia, este menţionată şi de Macrobius*. Acesta afirma că „În 
vremea asediului lui Zopyrion, borysteneții au eliberat sclavii, au dat drept 
de cetăţenie străinilor, au iertat datoriile şi au putut să ţină piept 
dușmanului ”. 

Al. Suceveanu susținea că adoptarea unei poziţii categorice este 
riscantă, mai întâi din cauza unui exagerat credit acordat unuia sau altuia 
dintre izvoare, cea ce implică o blamare nemotivată a celuilalt”. 
Controversele sunt susținute de imprecizia informaţiilor, ca de exemplu chiar 
titlul pe care-l avea Zopyrion (praefectus Ponti la Trogus Pompeius/lustinus 
şi praepositus Thraciae la Curtius Rufus), data campaniei (331 a.Chr. la 
Trogus Pompeius/lustinus şi 326-325 a.Chr. la Curtius Rufus), cât şi 
populația împotriva căreia are loc expediția (sciţii la Trogus 
Pompeius/lustinus şi geții la Curtius Rufus). 

În urma împărţirii între diadohi a imensului regat întemeiat de 
Alexandru, după moartea acestuia survenită la 13 iunie 323 a.Chr., Tracia 
(„strategia” macedoneană a Traciei) „şi neamurile care se învecinează cu 
Marea Pontică” au revenit lui Lysimach*. Primele sale acţiuni au fost de a 
înăbuşi răscoala odrysilor lui Seuthes. Potrivit lui Diodor, luptele cu odrysi 
au durat mulţi ani, cu pierderi pentru ambele părți. Acest fapt s-a datorat şi 


intrigilor lui Antigonos Monophtalmos (,, chiorul”) moştenitorul teritoriilor 


din Asia Mică, care a trimis flotă şi oştire în ajutorul cetăților din Pontul 


* Trogus Pompeius, Istoria lui Filip, XII, 1, 4 şi XXXVII, 3, 2. 

34 Saturnale, I, 11, 33. 

35 Al. Suceveanu, op. cit., p. 637-638. 

% Diodor din Sicilia, Biblioteca istorică, XVIII, 3, 2. 

37 M. Cosac, Introducere în Istoria veche a României, Editura Cetatea de Scaun, Târgovişte, 2006, p. 99- 
100; H. C. Matei, Enciclopedia antichităţii, Editura Meronia, Bucureşti, 2004, p. 195-196. 

stâng, ce se răsculaseră în 313 a.Chr. împotriva lui Lysimach. Acesta din 
urmă reuşeşte să facă totuşi faţă respectivelor ameninţări, dar va mai trece o 
vreme până ce odrysii vor fi aduşi sub ascultare. Deşi, într-o primă etapă, 
această forță aliată traco-scită — în care se poate vedea comunităţi getice şi 
scitice din Dobrogea'— a fost înfrântă de Lysimach, întreaga configuraţie 
politică din spațiul Dunării de Jos se arată ostilă macedonenilor, care nu sunt 
în măsură să-şi exercite eficient autoritatea în zonă. 

Situaţia prezentată mai sus explică conflictul iscat între Lysimach si 
regele get Dromichaites şi care s-a purtat în cursul primului deceniu al 
secolului al III-lea a.Chr. Diodor este principalul autor ce prezintă acest 
conflict. După bătălia de la Ipsos, din anul 301 a.Chr., şi după reîmpărţirea 
moştenirii lui Alexandru între diadohi, proclamaţi în 305 regi, şi a noii 
definiri a sferelor de influență, Lysimach, care, în afară de Tracia îşi 
extinsese stăpânirea şi peste cea mai mare parte a Asiei Mici, se îndreaptă 
acum spre Dunărea de Jos unde geții îl luaseră prizonier pe fiul său, 
Agathokles. Potrivit lui Diodor”, tracii (geții) l-ar fi restituit pe acesta, 
sperând să-şi obţină „pământul pe care îl ocupase Lysimach”. În 292 
a.Chr., Lysimach iniţiază o nouă expediţie militară împotriva geților, iar 
Diodor din Sicilia precizează că „Armata lui Lisimah era chinuită de 
foamete. Prietenii îl sfătuiau pe rege să scape cum va putea şi să-şi mute 
gândul că oastea lui l-ar putea salva. Lisimah le răspunse însă că nu era 
drept să-şi părăsească ostașii şi prietenii, asigurându-şi lui o scăpare 
ruşinoasă ". Luat prizonier de către Dromichaites, , îl conduse împreună cu 


copii săi într-o cetate numită Helis". Pausanias”? aduce la cunoştinţă faptul 


383 D, M. Pippidi, Din istoria Dobrogei, vol. I, Editura Academiei, Bucureşti, 1965, p. 132-136. 
5 Diodor din Sicilia, Biblioteca istorică, XXI, 11. 

% Ibidem, XXI, 12, 1. 

+! Ibidem, XXI, 12, 2. 

#2 Descrierea Greciei, I, 9, 7. 

că în schimbul eliberării sale, Lysimach „încheie o pace cu Dromichaites şi 
din stăpânirea sa cedă getului ţinuturile de dincolo de Istru. Mai mult de 
nevoie îi dădu în căsătorie pe fiica sa”, iar Diodor din Sicilia” precizează că 
Dromichaites „capătă înapoi de la acesta toate întăriturile ocupate de 
oamenii lui Lysimach ”. 

Chiar şi „prizonieratul” la geţi ar putea fi pus sub semnul întrebării 
dacă o sursă independentă, Memnon“ — autor din vremea lui Hadrian — n- 
ar fi consemnat ca o căpetenie a cetății Heracleea a căzut prizonier împreună 
cu Lysimach în cursul războiului cu geții. Faptul că fruntaşul din Heracleea, 
pe nume Klearchos, a fost eliberat, potrivit spuselor din textul lui Memnon, 
abia mai târziu prin insistența lui Lysimach, arată că întreaga poveste 
prezentată de Diodor, a fost mult „îndulcită”. În realitate în condiţiile 
eliberării lui Lysimach şi a însoţitorilor lui par să reflecteze un şir lung de 
tratative, probabil dur purtate de ambele părți. 

În pofida faptului că zece izvoare amintesc acest conflict, multe 
fapte ramân obscure. În primul rând, cine era Dromichaites şi unde se plasa 
stăpânirea sa. Diodor îl numeşte când trac, când get, Trogus Pompeius, rex 
Thracum, la fel şi Polyainos ; Strabon (VII, 3, 8 şi 14), Memnon şi Pausanias 
îl numesc get, în timp ce Plutarh şi Polbiu îl numesc odris. Sesizând această 
neconcordanţă, C. Daicoviciu a încercat să o explice ca pe o coruptelă a unui 
copist care ar fi scris odrysoi în loc de ordysoi, ordesoi, recte ordessenses, 
semnificaţia fiind de „rege al Ordesenilor”, respectiv al „argeşenilor”*. 
Argumentul la care apelează C. Daicoviciu este prezenţa la Herodot (IV, 48) 


a hidronimului Ordesos, Argesis după V. Pârvan, ipotetic identificat cu 


#8 Biblioteca istorică, XXI, 12, 6. 

“* Despre Heracleia, 5. 

% C, Daicoviciu, 7] paese di Dromichete, în Dacica. Studii şi articole privind istoria veche a pământului 
românesc, Bibliotheca Musei Napocensis, I, Cluj-Napoca, 1970, p. 97-100. 

Argeșul, în apropierea căruia poate fi plasată şi capitala sa Helis. Al. Vulpe“ 
remarca faptul că Dromichaites, rege get, se considera totodată odris, fapt 
consemnat şi la Polibiu”, în virtutea apartenenţei (vasalităţii) geților la 
Regatul odris. Aşa s-ar explica mai bine oscilaţiile din izvoarele literare 
privind apartenenţa etnică a lui Dromichaites. În ceea ce priveşte amplasarea 
țării lui Dromichaites şi a cetății Helis (fie un nume corupt, fie un nume 
grecizat), s-au formulat mai multe ipoteze. Dacă se acordă credit spuselor lui 
Diodor că armata lui Lysimach era chinuită de foame şi de sete, se poate 
avea în vedere un ţinut de stepă, sărac în aşezări şi surse de apă. De aceea 
unii cercetători s-au gândit fie la Bărăgan sau Câmpia Română în general, 
fie la sudul Basarabiei (Bugeacul). V. Pârvan nu excludea posibilitatea ca 
Helis să fi fost la Piscu Crăsani, pe Ialomiţa“. 

R. Florescu observa că Strabon plasează expediţia lui Lysimach în 
„pustiile getice”, iar cea mai probabilă localizare a regatului lui 
Dromichaites este în zona mijlocie a Podişului Moldovei, unde sunt prezente 
o serie de aşezări fortificate”. În concluzie, stăpânirea lui Dromichaites 
reprezintă prima afirmare certă a unei forţe politice getice la Dunărea de Jos, 
formate desigur pe baza unei tradiții mai vechi. Oricât de tentante ar fi 
comparaţiile cu o presupusă formă unional-tribală a geților în vremea lui 
Darius sau cu cei pe care i-a înfruntat Alexandru în 335, ele nu îngăduie 
discuţii despre aceeaşi tradiţie, respectiv de o ipotetică continuitate politică. 
Ce s-a întâmplat cu „regatul” lui Dromichaites după pacea cu macedonenii, 
care va fi fost statutul politic al acestui „regat” în continuare, în cadrul sferei 


de putere a macedonenilor la Dunărea de Jos, nu se ştie. Când, curând după 


* Al. Vulpe, Istoria şi civilizația spaţiului carpato-dunărean între mijlocul secolului al VII-lea şi începutul 
secolului al III-lea a.Chr., în Istoria Românilor, vol. I, Editura Enciclopedică, Bucureşti, 2001, p. 463. 

* Fragmente din Cărţi nesigure, Fr. 102. 

48 V, Pârvan, Getica. O protoistorie a Daciei, Ediţie îngrijită, note, comentarii şi postfață de R. Florescu, 
Editura Meridiane, Bucureşti, 1982, p. 63. 

” R. Florescu, Țara lui Dromichaites, în Pontica, XIV, Constanţa, 1981, p. 153-157. 

279 a.Chr., celții întemeiază pentru o scurtă durată regatul din Tylis, a cărui 
întindere va fi fost, cel puţin virtual, cea a fostului regat odris şi a celui 
macedonean al Traciei, ei nu par a-şi fi întins stăpânirea şi în stânga 


Dunării“. 


3. 2. Spaţiul dobrogean de la Dromichaites la Burebista 


Cu epoca lui Dromichaites (sau curând după) se încheie prima 
perioadă de înflorire economico-culturală şi de afirmare politică din istoria 
geților. O a doua perioadă de dezvoltare, adevăratul apogeu al acestei 
evoluţii, va începe efectiv abia peste aproximativ două veacuri. Este vorba 
de epoca marcată de domniile marilor regi Burebista şi Decebal, când geții şi 
dacii aveau să constituie o veritabilă unitate etno-culturală, temporar şi una 
politică, o forţă a cărei importanţă a ajuns să depăşească cu mult cadrul geo- 
politic al spaţiului carpato-dunărean. În contact direct cu geții au rămas 
coloniile de pe țărmul vestic al Pontului Euxin, mărturie stând între altele, 
câteva importante inscripţii, cum sunt acelea care înregistrează cu detalii 
semnificative relaţiile Histriei cu dinaștii geţi Zalmodegikos şi Rhemaxos”. 

Pe teritoriul Dobrogei de sud, descoperirile arheologice şi în special 
cele numismatice (monedele regilor Ailios, Sariakes, Tanusa, Akrosas, 
Charaspes şi Kanites*?) atestă prezenţa unor enclave scitice şi explică astfel 
definirea Dobrogei încă din acea vreme (în decretul histrian pentru 


Agathocles) drept Scythia”. Prezenţa scitică târzie în Dobrogea este încă 


“D. M. Pippidi, Din istoria Dobrogei, vol. I, Editura Academiei, Bucureşti, 1965, p. 134-135. 

5! Idem, Contribuţii la Istoria veche a României, Editura Ştiinţifică, Bucureşti, 1967, p. 167-221; idem, Din 
istoria Dobrogei, Editura Academiei, Bucureşti, 1965, p. 225-231. 

° Idem, Din istoria Dobrogei, vol. I, Editura Academiei, Bucureşti, 1965, p. 232-233. 

3 Idem, Histria şi geții în secolul al II-lea î.e.n. Observaţii asupra Decretului în cinstea lui Agathocles, fiul 
lui Antiphilos, în Contribuţii la Istoria veche a României, Editura Ştiinţifică, Bucureşti, 1967, p. 189-191. 

slab documentată, se presupune că şi aici factorul alogen a stânjenit 
dezvoltarea normală a triburilor getice şi a relaţiilor lor cu oraşele greceşti. 
Sub acest aspect este semnificativ, desigur, faptul că în Dobrogea, până în 
prezent, a fost identificată şi cercetată o singură aşezare getică fortificată, de 
tip dava, cea de la Satu-Nou, judeţul Constanţa, şi că în general nu sunt 
cunoscute decât foarte puţine aşezări şi înmormântări tipic getice databile în 
secolele II-I a.Chr. 

După Dromichaites, aşa cum s-a arătat deja, evenimente şi nume 
legate de istoria geților din secolele III-II a.Chr. nu apar decât extrem de rar, 
fugar menţionate în izvoarele literare, iar cele câteva personaje cunoscute pe 
baza unor documente epigrafice şi numismatice, sunt, mai curând, de 
importanţă locală. Astfel, o inscripție în limba greacă, descoperită la Histria, 
în 1959, şi datată pe criterii epigrafice în secolul al III-lea a.Chr., 
menționează pe Zalmodegikos, după nume evident un şef get, care exercită 
un protectorat apăsător asupra coloniei milesiene”. Inscripţia este un decret 
în onoarea celor trei soli „trimişi la Zalmodegikos în privinţa 
ostatecilor ” ; ei „au călătorit prin ţara duşmană şi — înfruntând primejdii 
de tot felul şi dând dovadă de cea mai deplină râvnă — au adus înapoi 
ostaticii (fiind aceştia la număr peste şaizeci), convingându-l totodată pe 
Zalmodegikos să restituie cetăţii veniturile...” („Stela solilor”y”. Rezultă de 
aici că, având posibilitatea de a controla prin forță sursele de venituri ale 
Histriei (în primul rând recoltele din teritoriul rural, dar, probabil, şi 
pescuitul la gurile Dunării) şi reţinând un neobişnuit de mare număr de 
ostatici, Zalmodegikos va fi obţinut periodic de la histrieni plata unui tribut. 


Mai departe, este permisă presupunerea că Zalmodegikos era căpetenia unui 


* Idem, Ştiri noi despre legăturile Histriei cu geții în secolul al III-lea, în Contribuţii la Istoria veche a 
României, Editura Ştiinţifică, Bucureşti, 1967, p. 167-185. 
5 Ibidem, p. 171. 

trib sau al unei uniuni tribale getice din jumătatea nordică a Dobrogei sauişi, 
eventual, de pe celălalt mal al Dunării. Acesta dispunea, evident, de forţa 
necesară pentru a constrânge Histria la plata unor sume de bani sau a unor 
daruri în natură, în caz contrar putând pustii teritoriul rural al oraşului sau 
împiedica pescuitul sau navigația pe apele fluviului. 

În aceeaşi zonă de nord a Dobrogei, câteva descoperiri monetare 
datând, de asemenea, din secolul al III-lea a.Chr., poate chiar din prima sa 
jumătate, atestă existenţa unui alt dinast local, pe nume Moskon. Nici despre 
acesta nu există alte atestări (izvoare), dar însuşi faptul că un şef local 
ajunsese a bate monedă de argint cu efigia (prevăzută cu diademă) şi cu 


numele său, însoţit de titlul de „basileus”5* 


„ilustrează posibilităţi economice 
deosebite, un stadiu superior de organizare socială şi o conştiinţă de sine 
politică corespunzătoare. 

Către 200 a.Chr., o epigrafă histriană de o valoare documentară 
excepţională — decretul în cinstea lui Agathocles, fiul lui Antiphilos — 
conferă mai multe detalii, cu privire la relațiile complicate şi schimbătoare 
dintre oraşele greceşti şi diferiţii „barbari” care le înconjurau. Din acest 
decret se desprinde că, printr-o diplomaţie activă (solii) şi prin daruri 
regulate (în principal un tribut, phoros), Histria şi alte oraşe greceşti din 
Dobrogea (numită aici pentru prima oara Scythia) obţinuseră „oblăduirea”, 
respectiv protecţia militară a „regelui” Rhemaxos” împotriva tracilor 
conduşi de Zoltes*. Aceştia apelau la un personaj mai puternic, Rhemaxos 


(numit în inscripţie basileus, spre deosebire de Zoltes care era doar archon, 


căpetenie), care, după cei mai mulți cercetători, va fi fost şeful unei 


5 C, Preda, Monedele geto-dacilor, Editura Academiei, Bucureşti, 1973, p. 180-182. 

* H. Daicoviciu, „ Regatul” lui Rhemaxos, în Acta Musei Napocensis, IV, Cluj-Napoca, 1967, p. 445-447. 
* H. Daicoviciu, Dacia de la Burebista la cucerirea romană, Editura Dacia, Cluj-Napoca, 1972, p. 22-25; 
D. M. Pippidi, Contribuţii la Istoria veche a României, Editura Ştiinţifică, Bucureşti, 1967, p. 189-212; 
idem, Din istoria Dobrogei, vol. I, p. 228-231. 

importante formaţiuni tribale din stânga Dunării, din Câmpia Munteniei sau 
din sudul Moldovei, eventual din Bugeac. Deşi numele lui Rhemaxos, ca şi 
al fiului său Phradmon, a fost considerat de unii autori ca fiind de origine 
iraniană, cel mai probabil este că această formaţiune (uniune) tribală era una 
băştinaşă, getică, poate chiar succesoarea „regatului” lui Dromichaites, de la 
începutul aceluiași secol”. Astfel, plătind tributul, Agathokles a obţinut de la 
Rhemaxos o sută de călăreţi „spre paza cetății”, iar ulterior, de la Phradmon 
alți şase sute, „care, întrecând oastea vrăjmaşilor, au înfrânt pe căpetenia 
acestora Zoltes”. Din inscripţia histriană reiese cu claritate că Rhemaxos a 
fost un personaj istoric important. 

Atunci, ca şi în alte epoci, autorii antici erau mai curând interesaţi 
de faptele unor neamuri străine, de obicei războinice, care intraseră recent în 
scena istorică. Astfel, antrenați probabil în expedițiile bastarne din Balcani, 
„geții din nordul Istrului” sunt menţionaţi de Appian“ ca mercenari angajaţi 
de regele macedonean Perseu în anul 168 a.Chr. Chiar dacă la mijloc ar fi o 
confuzie şi şeful get Cloilios, pomenit de Appian, nu ar fi altul decât 
bastarnul Clondicus menţionat în împrejurări similare de Titus Livius (XLIV, 
26-27), participarea geților la această expediţie sud-dunăreană rămâne foarte 


probabilă. 


3. 3. Burebista şi campania sa pontică 


Prilejul instalării mai timpurii a garnizoanelor romane pe actualul țărm 
românesc al Mării Negre îl oferă războiul dintre Roma şi Regatul pontic al 
lui Mithridates al VI-lea Eupator, aflat în cea de-a treia etapă a desfăşurării 
* D. M. Pippidi, Contribuţii la Istoria veche a României, Editura Ştiinţifică, Bucureşti, 1967, p. 186-221; I. 


I. Russu, Zoltes şi Rhemaxos. Tracii, sciţii şi Istria în secolele IIL-II î.e.n, în Apulum, VI, 1967, p. 123-143. 
“ [storia Romană, Macedonia, 18, 1-3. 

sale, în anii 74-63 a.Chr. Mithridades al VI-lea Eupator, rege al Pontului 
între anii 120-63 a.Chr., a fost cel mai periculos adversar al Romei, de la 
înfrângerea lui Hanibal. În perioada 88-62 a.Chr., Roma a purtat trei 
războaie pentru a limita şi elimina influenţa acestui rege barbar elenizat în 
lumea greacă“. În timp ce regele pontic (la capătul unor conflicte soldate cu 
victorii fie de-o parte, fie de cealaltă), îşi încearcă şansele să-l îndepărteze pe 


în Asia Mică, luptând pe mare lângă Insula 


generalul L. Licinius Lucullus 
Lemnos şi pe uscat la Cyzic şi Kabiria, se produce o ingenioasă diversiune 
romană de-a lungul coastei vest-pontice, de la sud către nord, spre gurile 
Dunării. Appian, dar şi alţi autori antici“, oferă informaţii despre 
diversiunea militară, menită să scoată oraşele greceşti din regiunea stângă a 
litoralului pontic din alianţa cu Mithridades al VI-lea Eupator. In anul 72-71 
a.Chr., fratele său vitreg, M. Terentius Varro Lucullus*, consul în 73 a.Chr. 
şi proconsul al Macedoniei în 72-71 a.Chr., atacă bazele regelui pontic 
constituite din suita oraşelor greceşti de la Apollonia (Sozopol), în sud, şi 
până în nord la Histria şi apoi din nordul Mării Negre , supunând , totodată , 
pe aliaţii grecilor , localnicii traci, bessi, moesi, geţi, sciți“. 

M. Antonius Hybrida”, consul în 63 a.Chr., ulterior guvernator al 
provinciei Macedonia, a obligat pe greci la impozite şi prestații apăsătoare, 
Dio Cassius“, precizând că „a pricinuit multe necazuri atât celor care se 
SI E, Cizek, Istoria Romei, Editura Paideia, Bucureşti, 2002, p. 145-146. 
€ H, C. Matei, Enciclopedia antichităţii, Editura Meronia, Bucureşti, 2004, p. 199. 

& Istoria romană, LX. Macedonia şi Illyria, 30, 85. 

& Florus, Epitomae, I, 39 [HI, 4], 6; Salustius, Crispi Historiarum religuaie, IV, 18. Servius la Eneida, VII, 
604; Titus Livius, Periochae, XCVII, Rufius Festus, Scurtă istorie a poporului roman, IX; Strabon, 
Geografia, VII, 6, 1 (C. 318); Eutropius, Scurtă istorie de la întemeierea Romei, VI, 10. 

% D. M. Pippidi, Din istoria Dobrogei, vol. I, Editura Academiei, Bucureşti, 1965, p. 276-277; R. Vulpe, I. 
Barnea, Din istoria Dobrogei, vol. II, Editura Academiei, Bucureşti, 1968, p. 25-26. 

% D. M. Pippidi, op. cit., p. 276-277; Al. Suceveanu, I. Barnea, La Dobroudja Romaine, Editura 
Enciclopedică, Bucureşti, 1991, p. 23-25. 

© V, Pârvan, Getica. O protoistorie a Daciei, Ediţie îngrijită, note, comentarii şi postfață de R. Florescu, 


Editura Meridiane, Bucureşti, 1982, p. 77. 
% Istoria romană, XXXVIII, 10, 1. 

aflau sub conducerea lui, cât şi aliaţilor Dar a trebuit şi el, la rându-i, să 
îndure multe”. V. Pârvan şi Al. Suceveanu considerau că aliaţii lui Antonius 
Hybrida erau oraşele vest-pontice şi dinaşti locali“. În 62-61 a.Chr., oraşele 
greceşti, sprijinite de bastarni şi geţi, nu mai recunosc autoritatea romană şi 


"0 au reuşit 


înfrâng pe proconsulul Macedoniei, „lângă cetatea istrienilor 
să îndepărteze pentru moment dominaţia politică şi militară romană. 
Învingătorii i-au capturat nenumărate trofee, stindarde şi alte bunuri militare, 
pe care le-au ascuns într-o cetate ce trebuie căutată la nord, în teritoriul 
dominat de geţi ; cetatea se numea Genucla”!. 

Evenimentele care au urmat anului 61 a.Chr. implică ascensiunea 
fulminantă a lui Burebista”, care îşi îndrepta acum privirile spre răsăritul 
țării sale, dincolo de Dunăre, spre țărmurile euxine. De bună seamă este atras 
de mirajul bogățiilor acumulate de-a lungul veacurilor de către negustorii 
greci, aşa cum s-a întâmplat cu numeroşi alți dinaşti locali încă din vremuri 
îndepărtate, cum ar fi : Zalmodegikos, Zoltes, Rhemaxos şi alţi. Burebista, 
care ţinea, desigur, să-şi acopere şi necesităţile financiare, nutrea un plan 
politic superior, integrat programului său militar, acela de a-şi întări flancul 
răsăritean al recentei sale alcătuiri politice, întinzându-şi graniţele spre 
răsărit şi miazăzi la Dunărea de Jos, printre triburile congenere. 

După ce Burebista şi-a asigurat stăpânirea la stânga Dunării, începe 
campania sa pontică, prin 55 a.Chr., prin atacarea Olbiei, aşezată la gurile 
Bugului. În scurtă vreme Burebista cucereşte şi pustieşte cetatea ce 


îndrăznise să i se împotrivească. Tyras suferă aceeaşi soartă. Histria a fost 


© V, Pârvan, op. cit., p. 77; Al. Suceveanu, I. Barnea, op. cit., p. 24. 

7 Dio Cassius, Istoria romană, XXXVIII, 10, 1. 

7l Ibidem, LI, 26; H. Daiciviciu, Dacia de la Burebista la cucerirea romană, Editura Dacia, Cluj-Napoca, 
1972, p. 70-71. 

? I. H. Crişan, Burebista şi epoca sa, Editura Enciclopedică, București, 1997; H. Daicoviciu, Dacia de la 
Burebista la cucerirea romană, Editura Dacia, Cluj-Napoca, 1972; H. C. Matei, Enciclopedia antichității, 
Editura Meronia, Bucureşti, 2004, p. 68-69. 

asediată, după cum mărturiseşte decretul în cinstea lui Aristagoras, fiul lui 
Apaturios”, zidurile i-au fost distruse, teritoriul rural ocupat timp de trei ani 
şi mulți dintre cetăţeni au fost făcuţi prizonieri, trebuind să fie răscumpăraţi 
pe sume mari de bani. Numai după tratative îndelungate asediul a fost ridicat 
şi geții s-au retras de pe teritoriul rural al Histriei ; dar cetatea a plătit această 
linişte cu recunoaşterea autorităţii lui Burebista. Despre Tomis se ştie că a 
suferit un greu asediu şi că mulți cetăţeni au părăsit oraşul, fugind de 
primejdie. La Callatis n-ar fi exclus ca tot de pe urma distrugerilor provocate 
de atacul lui Burebista să fi fost necesară refacerea unor edificii ruinate 
despre care vorbeşte o inscripţie. Cetatea Odessos cunoaşte o pribegie în 
masă. Mesembria a trebuit să recunoască în cele din urmă autoritatea regelui 
dac şi acelaşi lucru s-a întâmplat şi cu Apollonia. De la Olbia la Apollonia, 
litoralul pontic se afla în mâinile lui Burebista, care până în 48 a.Chr. îşi 
completează cuceririle ducându-şi cetele victorioase la poalele Balcanilor şi 
în Iliria. Oraşul Dionysopolis a fost cruțat datorită relaţiilor de prietenie pe 
care de multă vreme le întreținea cu daco-geţii, dar, evident, şi el se supunea 
lui Burebista”. Prin cucerirea oraşelor greceşti vest-pontice Burebista se 
dovedeşte a fi fost şi un iscusit om politic, care a ştiut să profite de 
conjunctura creată după moartea lui Mithridates şi de vidul de putere din 
zona țărmurilor Mării Negre, aflată înainte sub controlul regelui Pontului”. 
Astfel, cum se exprimă în inscripţia greacă de la Dionysopolis (decretul în 
cinstea lui Acornion), Burebista devine „cel dintâi şi cel mai mare rege din 


Thracia, stăpânitor al ținuturilor de dincoace şi dincolo de Dunăre”. 


P D. M. Pippidi, Contribuţii la Istoria veche a României, Editura Ştiinţifică, Bucureşti, 1967, p. 270-286. 

" H. Daicoviciu, Dacia de la Burebista la cucerirea romană, Editura Dacia, Cluj-Napoca, 1972, p.71-73. 

T M. Cosac, Introducere în Istoria veche a României, Editura Cetatea de Scaun, Târgovişte, 2006, p. 116- 
117. 

7% I. H. Crişan, Burebista şi epoca sa, Editura Enciclopedică, Bucureşti, 1997, p. 92-94; C. C. Petolescu, 
Dacia şi Imperiul Roman, Editura Teora, Bucureşti, 2000, p. 26. 

I. H. Crişan afirma despre Burebista că „a depășit în importanţă 
limitele istoriei neamului său înscriindu-se printre geniile antichităţii. 
Burebista este demnul rival al lui Caesar, cel mai de seamă general roman 
(T. 

Unele dovezi arheologice şi epigrafice, culese în timpul mai multor 
campanii de săpături arheologice la Histria, vin să ajute la înțelegerea unor 
evenimente dramatice, privind mijlocul veacului I a.Chr. În cunoscuta „zona 
sacră”, starea de ruină a unor edificii altădată mărețe, descoperite de către 
Vasile Pârvan şi de alți cercetători de mai târziu, toate plasate într-un context 
stratigrafic în care abundă cenuşa, cărbunele, fragmente de ceramică şi de 
construcţii, ar putea sugera apartenenţa lor la evenimentele legate de 
atacurile daco-getice ale lui Burebista”. Trebuie semnalat că în această 
„zonă sacră” a cetăţii au fost descoperite, alături de dovezile culturii greceşti, 
fragmente ceramice getice şi sarmatice într-un nivel arheologic datat în 


secolul I a.Chr”. 


3. 4. Politica Imperiului Roman la Dunărea de Jos până la cucerirea 


Dobrogei 


Vasta întindere a conglomeratului geto-dac s-a fărâmiţat brusc, după 
44 a.Chr., urmaşii dispunându-şi moştenirea desfăcută mai întâi în patru şi 
apoi în cinci părţi. Pământul cuprins între Dunărea de Jos şi Marea Neagră 
se va integra în Dacia într-o perioadă scurtă (anii 55-54 a.Chr.), dar 


nesemnificativă. Pe litoral însă, oraşele greceşti, scăpate de teama 


771. H. Crişan, op. cit., p. 52-53. 
%D. M. Pippidi, Din istoria Dobrogei, vol. I, Editura Academiei, Bucureşti, 1965, p. 281-287. 
” Ibidem, p. 168-183. 

catastrofelor, similare celor produse de recenta cucerire a lui Burebista, vor 
începe o evoluţie economică nouă“. 

Către a doua jumătate a sec. I a.Chr., proconsulul provinciei 
Macedonia, M. Licinius Crassus, este angajat într-un conflict violent cu dacii 
asociaţi cu bastarnii. Generalul îşi face simțită prezenţa în zona moesică într- 
o localitate „puternic întărită”, unde-i lichidează pe bastarni. M. Licinius 
Crassus se află de acum în Sciția Minor, unde găseşte mai multe căpetenii 
dezbinate, moştenitoare ale unor părți din teritoriul cuprins între Dunărea de 
Jos si Pontul Euxin care nu de multă vreme aparținuseră lui Burebista. 
Victoria de la Cerbatis este dobândita de romani cu ajutorul unui dinast get, 


”5!. Dio Cassius"? 


Rholes, iar „Crassus însuşi ucise pe regele lor Deldon 
afirma despre acesta că era „regele unui anumit trib getic”. Regatul lui 
Rholes a fost plasat de V. Pârvan în sudul Dobrogei, între Durostorum şi 
Axiopolis*”, dar Al. Suceveanu îl localizează mult mai spre vest, în afara 
Dobrogei”. Această ultimă ipoteză a fost preluată de I. B. Cătăniciu, care 
consideră că Rholes era conducătorul unei formaţiuni politice din Muntenia 
centrală. Argumentul acesteia este că prin acest regat getic din Muntenia au 
trecut bastarnii în drumul lor spre ţara triballilor şi de aici conflictul între 
regele Rholes şi aceștia”. 

La scurtă vreme după acest succes, în anul 28 a.Chr., bastarnii sunt 


înfrânți din nou, iar Rholes se bucura de răsplata Romei, fiind primit, la 


Corint, de Octavianus, care i-a acordat titlul de „amicus et socius populi 


% D, M. Pippidi, Din istoria Dobrogei, vol. I, Editura Academiei, Bucureşti, 1965, p. 276-293; Al. 
Suceveanu, La Dobroudja romaine, Editura Enciclopedică, Bucureşti, 1991, p. 23-25. 

51 Dio Cassius, Istoria romană, LI, 24, 4. 

82 Ibidem, LI, 24, 7. 

5 V, Pârvan, Getica. O protoistorie a Daciei, Ediţie îngrijită de R. Florescu, Editura Meridiane, Bucureşti, 
1982, p. 88. 

5 AI. Suceveanu, La Dobroudja romaine, Editura Enciclopedică, Bucureşti, 1991, p. 31-33. 

5 I. B. Cătăniciu, Muntenia în sistemul defensiv al Imperiului Roman, secolele I-III p.Chr., Muzeul 
Județean Teleorman, Alexandria, 1997. 

Romani”. Poate tocmai pentru că a pactizat cu romanii, înlesnindu-le 


înaintarea în regiune, Rholes va fi atacat de o altă căpetenie, Dapyx,unde 
conducea o formaţiune politică identică celeilalte : „Pe când înfăptuia 
acestea — spune izvorul — îl cheamă în ajutor pe Rholes care se afla în 
luptă cu Dapyx, regele unor geţi, Crassus porni să-l ajute. El aruncă 
cavaleria vrăşmaşilor peste pedestrimea lor”. 

Se pare că Dapyx a fost asediat într-o fortăreață unde mulți ai săi au 
fost ucişi, după care „Crassus — spune Dio Cassius — s-a îndreptat apoi 
spre peştera Keiris. Geţii refugiaţi acolo, au fost zidiţi de vii”. V. Pârvan 
presupunea că poate fi identificată cu peştera de la Gura Dobrogei, dar 
cercetările arheologice nu au confirmat această ipoteză, mai degrabă 
probabil fiind vorba de peştera La Icoane, comuna Limanu (judeţul 
Constanţa), unde au fost descoperite materiale dace şi romane”. 

Dispariţia lui Dapyx dă posibilitatea lui Crassus să asedieze 


3290 


Genucla, „cea mai puternică întăritură a lui Zyraxes”™, un rege get din 


nordul Dobrogei. Pretextul este faptul că „auzise că se aflau acolo 
steagurile luate de bastarni de la Caius Antonius (Hybrida), lângă cetatea 
istrienilor. Asediind Genucla — în acelaşi timp de pe uscat şi de pe Istru, 


deoarece era durată lângă apă — în scurtă vreme o cuceri, dar cu multă 


9 


osteneală, deşi Zyraxes nu era de față”. Zyraxes plecase spre nord, la 


„Sciţi”, de unde nu s-a mai întors. Crassus îşi celebrează biruinţele repurtate 


„asupra Traciei şi geților” („ex Traechia et Geteis ””). 


5 Dio Cassius, Istoria romană, LI, 24, 7; D. M. Pippidi, op. cit., p. 292; H. Daicoviciu, Dacia de la 
Burebista la cucerirea romană, Editura Dacia, Cluj-Napoca, 1972, p. 114-115. 

5 Dio Cassius, Istoria romană, LI, 26, |. 

88 Ibidem, LI, 26, 4 

® V, Boroneanţ, Arheologia peșterilor şi minelor din România, cIMeC, Bucureşti, 2000, p. 50-51. 

% Dio Cassius, Istoria romană, LI, 26, 5. 

°! Ibidem, LI, 26, 4. 

? C, C. Petolescu, Dacia şi Imperiul Roman, Editura Teora, Bucureşti, 2000, p. 27-28; D. M. Pippidi, Din 
istoria Dobrogei, vol. I, Editura Academiei, Bucureşti, 1965, p. 292-293. 

Sciția Mică rămâne de-acum un factor determinant în procesul de 
romanizare în această parte de lume în care etnia getică, asociată cu 
numeroase elemente alogene, formează o masă receptivă pentru coloniştii 
veniţi din cuprinsul imperiului roman. 

După incursiunile lui M. Licinius Crassus, ostilitățile nu vor 
conteni. Cei mai virulenți adversari, geții, bastarnii şi sarmaţii îşi vor 
continua atacurile conduşi de ideea înlăturări unei stăpâniri care se anunţa 
dură şi daunătoare lor. Prima manifestare concretă a autorotăţii romane la 
sudul Dunării, relatată de o inscripţie din timpul lui Claudiu I”, a fost sub 
forma unui organism preprovincial, supus autorităţii unui praefectus 
civitatium Moesiae et Treballiae. 

În mod tradiţional, pentru înființarea provinciei Moesia este 
acceptată data de 15 p.Chr., la începutul domniei lui Tiberiu”. Dar prima 
informaţie despre existența Moesiei ca provincie romană datează din anul 6 
p.Chr”, când Dio Cassius îl menţionează pe A. Caecina Severus drept 
„guvernator al unei părți din Moesia”. După Al. Suceveanu, anul 15 p.Chr., 
considerat încă în mod eronat ca dată de înfiinţare a provinciei, nu 
marchează decât începutul organizării fiscal-administrativă a acesteia”. 

Provincia Moesia Inferior era mărginită la nord de cursul inferior al 
Dunării, la est de vărsarea râului Ciabrus; ea cuprindea o parte din ţinutul 
locuit altădată de tribali, ripa Thraciae şi Scythia Minor cu oraşele greceşti 
(Histria, Tomis, Callatis, Dionysopolis, Odessos; mai târziu se va adăuga 


Messambria). Limita între Moesia şi Thracia trecea aproximativ pe la 


% H, C. Matei, Enciclopedia antichităţii, Editura Meronia, Bucureşti, 2004, p. 90-91; Dicţionar de împărați 
romani, Editura Enciclopedică, Bucureşti, 2001, p. 76-86. 

” H, C. Matei, op. cit., p. 322; Dicţionar de împărați romani, Editura Enciclopedică, Bucureşti, 2001, p. 
56-70. 

% Dio Cassius, Istoria romană, LV, 30. 

% Al. Suceveanu, I. Barnea, La Dobroudja romaine, Editura Enciclopedică, Bucureşti, 1991, p. 67-70. 

jumătatea distanţei între Dunăre şi Munţii Haemus (Balcani)”. Cât priveşte 
Sciţia Mică, Crassus o va fi încredinţat inițial aliatului său Rholes, dar mai 
apoi acesta a revenit tracilor sapaei, moştenitorii fostului regat odrys. 
Scindată în două, partea de răsărit va reveni regelui Cotys%, rege cult şi 
rafinat, el însuşi poet, care avea să stabilească legături amicale cu Ovidiu” 
100 î 


trimis de Augustus 


17 p.Chr. 


n exil la Tomis, unde rămâne din anul 9 până în anul 


Poetul Ovidiu!” zugrăveşte imagini ale tulburărilor, neorânduielilor 
şi prădăciunilor barbare din Sciția Mică. Neamurile cele mai frecvent 
întâlnite în versurile sale sunt geții, sarmații şi sciți. Chiar dacă sunt cele mai 
frecvente în zonă, cele trei componente, geții, sarmații şi sciții, sunt de valori 
inegale. Oricum, Ovidiu va fi ştiut care este elementul etnic de bază, fapt 
reflectat chiar în versurile sale. El este trimis din Roma „pe meleagurile 
îndepărtate ale geților” din Pontul stâng, şi face în acelaşi timp o delimitare 
geografică clară. 

Se insistă asupra geților — cei mai numeroşi şi mai activi —apoi, 
geți alături de sarmați (Tristia II, 3), sarmaţii, bessi şi geți (Tristia III, 10), 
bessi şi geți (Tristia IV, 1), sciți şi geți (Tristia IV, 6), geți şi sarmați (Tristia 
IV, 10), greci şi geți (Tristia V, 7). Geţii sunt prezenți în interiorul cetății, în 
amestec cu grecii, dar apar şi în imediata apropiere a oraşului : „ţărmul ține 

» 22102 


mai mult de geții nedomoliţi şi la adresa lor foloseşte adesea calificative 


puţin măgulitoare : sunt duri şi lipsiţi de omenie; cruzi, sălbatici, nesupuşi. 


” C, C. Petolescu, Dacia şi Imperiul Roman, Editura Teora, Bucureşti, 2000, p. 45. 

% Tacitus, Annales, II, 62, 2. 

” D, M. Pippidi, Din istoria Dobrogei, vol. 1, Editura Academiei, Bucureşti, 1965, p. 293-301; H. C. Matei, 
Enciclopedia antichităţii, Editura Meronia, Bucureşti, 2004, p. 239. 

1% Dicţionar de împărați romani, Editura Enciclopedică, Bucureşti, 2001, p. 28-55. 

19! Scrisori din Pont, 1, 8, 5-20; IV, 7, 1-30; IV, 9, 75-108. 

102 Ovidiu, 7ristele, V, 7, 12. 

Mai periculoşi chiar, sunt geții din stânga Dunării, cei care trec fluviul şi 


deseori ameninţă pacea regiunii. Ţinutul lor ajunge la „cruzii sarmaţi "8. 


“ Aici este cel din urmă hotar sub legea Romei 


Li 


şi el abia-i hotarul imperiului tău 


(Tristia, II, 199-200). 


Precizarea atestă anexarea timpurie a zonei între limitele Imperiului 
roman, la o dată care trebuie să fi premers cu foarte puțin anului în care 
poetul a sosit în exilul tomitan. De aici decurge şi starea geților ,„ nesupuşi pe 
deplin” (Pontica III, 4, 92), cât şi atitudinea lor față de Roma, fiindcă „nu 
se tem de armele soldatului ausonic” (Pontica 1, 2, 83-84). În aceste condiţii 
au loc două atacuri ale geților transdanubieni : unul la Aegyssus, celălalt la 
Troesmis. Atacul geților nord-dunăreni, unul dintre multe altele, a fost 
neaşteptat, şi era îndreptat împotriva odrysilor şi a regelui lor Sithonius rex 
(Rhometalces I), sub a cărui supraveghere se afla în subordine la acea dată 
Sciția Mică. Riposta regelui odrys a fost însă rapidă şi viguroasă ; însoțit de 
o oaste numeroasă, soseşte la fața locului şi „nu s-a retras până n-a omoråt 
pe vinovați”. Regele odrysilor a fost ajutat şi de prefectul comandamentului 


militar, Vestalis'%, prezenţă confirmată şi de Ovidiu în câteva versuri : 


„Fiindcă ai fost trimis, o Vestalis, către apele Euxinului, 


ca să împarţi dreptatea în locuri aşezate la pol,” 


1% Idem, Scrisori din Pont, 1, 5, 66. 
104 H, C. Matei, Enciclopedia antichităţii, Editura Meronia, Bucureşti, 1995, p. 610. 

„Istrul nu tăgăduieşte că nu eşti viteaz şi că odinioară mâna ta 
dreaptă nu a înroşit apa cu sângele getic. 

Nici cetatea Aegysos nu neagă aceasta; cucerităde îndată ce ai 
sosit tu, 


a priceput că nu i-a fost de nici un folos aşezarea ei prielnică”. 


(Scrisori din Pont, IV, 7, 1-30) 


Evenimentul este menţionat pentru prima dată în 12 p.Chr., când a fost 
scris poemul, dar, cucerirea cetăţii Aegyssus, trebuie să fi fost cu puţin 


19%. A] doilea atac al geților împotriva 


anterior momentului când scria Ovidiu 
romanilor va avea loc în anul 15 p.Chr., când primii reuşesc să cucerească 
cetatea Troesmis. Evenimentul prijeluieşte intervenția lui L. Pomponius 
Flaccus, la Dunărea de Jos, care respinge pe invadatori şi eliberează cetatea. 
L. Pomponius Flaccus este considerat de R. Vulpe guvernator al 


1%. Dar, după cum remarca D. M. Pippidi, din 


Moesiei în anul 18 p.Chr 
cuvintele poetului nu rezultă limpede în ce calitate a eliberat acesta 
Troesmisul, dar este posibil să fi avut inițial funcția de praefectus orae 
maritimae. 

Cu acestea, se încheie seria iniţiativelor getice războinice la sud de 
Dunăre. Atacurile getice asupra cetăților Aegyssus şi  Troesmis 
demonstraseră romanilor că Regatul Odris era incapabil să asigure 


securitatea pe linia Dunării. Insuşi Ovidiu afirmă că, grație măsurilor luate 


de Pomponius Flaccus, cumplita râpă a Dunării (Istrului) a devenit sigură. 


1% D, M. Pippidi, Din istoria Dobrogei, vol. I, Editura Academiei, Bucureşti, 1965, p. 298. 
1% R, Vulpe, I. Barnea, Din istoria Dobrogei, vol. IL, Editura Academiei, Bucureşti, 1968, p. 45. 
1% D, M. Pippidi, Din istoria Dobrogei, vol. I, Editura Academiei, Bucureşti, 1965, p. 299-300. 

De acum, geții vor asista indiferenți sau neputincioşi la zvârcolirile din casa 


regală a odrisilor, fără a mai îndrăzni multă vreme să treacă Dunărea'%. 


Capitolul IV 
Cultura materială a geților din regiunea Dobrogei 


până la instalarea romanilor la nord de Haemus 


4. 1. Cultura materială a geților în perioada târzie a Hallstattului (550- 


450 a.Chr.) 


1% C, C, Petolescu, Dacia şi Imperiul Roman, Editura Teora, Bucureşti, 2000, p. 32-33. 


54 


În prima jumătate a secolului al VI-lea a.Chr. populaţia tracică de pe 
teritoriul Dobrogei atinsese o treaptă a dezvoltării sale social-economice, de 
pe care se şi întrevedea orientarea unei asemenea dezvoltări către formele 
superioare, acelea ale celei de-a doua epoci a fierului, în cadrul căreia 
localnicii traco-geţi vor face saltul spre civilizație. Ritmul acestei dezvoltări 
însă mergea descrescând de la țărm spre interiorul provinciei. Factorul 
grecesc stimula energiile locale, dar contribuia în acelaşi timp la accentuarea 
ritmului inegal de dezvoltare. Cei aproximativ 100 de ani de la jumătatea 
secolului al VI-lea la jumătatea celui următor sunt o mărturie a unei 
asemenea inegalităţi, chiar dacă uneori, din cauza unor descoperiri ca cea de 


la Alexandria!” 


de pilda, oarecum senzaţionale din cauza locului unde se 
aflau şi a cronologiei lor, ai impresia falsă ca focare înaintate de civilizație 
ale secolelor VI-V a.Chr. s-au împins şi spre interiorul Dobrogei şi pe stânga 
Dunării. 

În prezent se constată că la Tariverde, unde locuirea de caracter tracic 
hallstattian începuse încă din al doilea sfert al secolului al VI-lea a.Chr., ca şi 
în alte părţi de pe litoral, va continua să se dezvolte în tot decursul acestui 
secol şi în prima jumătate a secolului următor. Procesul transformării şi 
îmbogăţirii culturii documentate în aşezarea de la Tariverde se adânceşte 
mereu. E drept că aspectul predominant grecesc întunecă oarecum 
componenta indigenă propriu-zisă, de bună tradiţie traco-hallstattiană, dar 
aceasta este o impresie de suprafață, fiindcă în lumina ultimelor descoperiri 
şi cercetări din Dobrogea caracterul etnic tracic al populaţiei de la Tariverde, 
Vadu nu mai poate fi contestat. Cel mult se poate vorbi de un fenomen de 


„elenizare” în domeniul culturii materiale şi, probabil, şi celei spirituale, 


10 C, Preda, Un nou aspect al începuturilor epocii Latene în Dacia (descoperirea de la Alexandria), în 
SCIV, tom XI, nr. 1, Bucureşti, 1960, p. 25-38. 

despre care vorbise şi V. Pârvan, gândindu-se în primul rând la aristocrație 
locală şi la vârfurile acesteia, deja intrate şi în raporturi de înrudire cu lumea 
grecească, învățând şi limba greacă, după bănuiala acestui învăţat roman. 
Lucrurile nu au fost mult deosebite nici în cartierul de locuit de la vest de 
cetatea Histria, unde dezvoltarea a mers în acelaşi sens şi ritm, ca şi la 
Tariverde, cu creşterea semnalată arheologic de la nivel la nivel a ponderii 
indigenilor. 

S-a ajuns astfel la un complex dintre cele mai interesante, pe care 
săpăturile şantierului Histria l-au scos la lumină în ultimii 10 ani. E vorba de 


necropola tumulară, asupra căreia va apărea în curând un studiu detaliat! 


şi 
valoros. Este una din cele mai vaste şi vechi necropole din apropierea 
cetăților greceşti de pe ţărmul vestic şi nordic al Mării Negre. Ea începe să 
fie folosită cu puțin înainte de jumătatea secolului al VI-lea a.Chr. sau chiar 
atunci. Aceasta înseamnă că începutul său coincide cu acela al perioadei 
Hallstatt D1, aşezat în chip convențional pe la 550 a.Chr. şi extins şi la 
celelalte regiuni ale României. Dacă în Dobrogea sfârşitul dezvoltării 
culturii getice hallstattiene se încheie în general pe la 450 a.Chr., adică pe la 
jumătatea secolului al V-lea a.Chr., în restul teritoriului țării noastre evoluția 
ei va continua încă un secol şi jumătate, până către 300 a.Chr. Evident, atât 
în Dobrogea, cât şi întreaga zona istro-pontică şi în spațiul carpatic, ritmul, 
adâncimea şi consecințele acestei dezvoltări au fost diferențiate de la un 
sector la altul. Inegalitatea dezvoltării triburilor autohtone se manifestă deci 
în continuare şi ea se datora în primul rând condiţiilor interne deosebite de la 
zonă la zonă şi, în al doilea rând, acțiunii influenței greceşti, devenită mai 
puternică după contactul permanent cu coloniştii şi negustorii greci. Efectele 


acestei înrâuriri s-au văzut prima dată în vecinătatea coloniilor greceşti şi 


1 D, M. Pippidi, D. Berciu, Din istoria Dobrogei, vol. I, Editura Academiei, Bucureşti, 1965, p. 95. 

numai în interiorul aristocrației indigene care a beneficiat de pe urma 
schimburilor cu coloniştii greci. Încă din perioada aceasta, unele forme de 
cultură materială elenică sunt imitate de locanici, ca, de pildă, tipul de vas cu 
buză trilobată (oenoche), vasul-cazan (/ebes), strachina cu buză îndoită spre 
interior şi cu piedestal, deşi în această privinţă există forma tradițională 
tracică hallstattiană. În afară de aceasta, se constată că în această vreme 
localnicii imită pe scară mai largă ceramica cenuşie grecească lucrată la 
roată. Această importantă invenţie, care a făcut din olărit un meşteşug, a fost 
cunoscută şi adoptată de triburile din Dobrogea şi în general din zona istro- 
pontică prin intermediul grecilor. În etapa hallstattiană târzie au fost 
descoperite vase de lut din pastă cenuşie, imitate sau inspirate de tipuri de 
vase greceşti, dar lucrate totuşi cu mâna. Altădată, se întâlnesc forme de 
tradiție locală, modelate însă cu roata olarului. Difuziunea acesteia în unele 
sectoare ale zonei istro-pontice, poate cu începere de pe la sfârşitul secolului 
al VI-lea a.Chr., a îngăduit nu numai trecerea treptată la un meşteşug bazat 
pe o asemenea invenţie deosebit de importantă, dar a fructificat şi repertoriul 
formelor ceramicii indigene. În afară de imitaţiile după modelele greceşti, 
dar lucrate într-o manieră proprie localnicilor, componenta grecească a 
culturii geților din Dobrogea ultimei jumătăţi a secolului al V-lea a.Chr., se 
manifestă şi prin obiectele propriu-zise greceşti procurate („importate”) de 
vârfurile aristocrației tracice. Asemenea „importuri”, ca şi în perioadele 
următoare, erau înglobate în conţinutul însuși al culturii indigene, ele fiind o 
dovadă a nivelului înalt de dezvoltare social-economică la care ajunseseră 
traco-geţii în aceea vreme, şi caracterizează una dintre laturile originale ale 
culturii acestora, subliniind caracterul ei „aristocratic”. 

Faptul că factorul grecesc a stimulat dezvoltarea social-economică, 


politică şi culturală a traco-geţilor din zona istro-pontică, începând gradual 

ca intensitate şi consecinţe de la ţărmul Mării spre interior şi valea Dunării, 
se vede şi în excepţional de bogata documentare arheologică din necropola 
tumulara de la Histria, cât şi în orizontul corespunzător de la Tariverde. Cele 
mai vechi morminte în tumuli de la Histria (sec. VI a.Chr.) se caracterizează 
prin numeroase elemente negreceşti, legate de geți, mai ales că este vorba de 
rit şi ritualuri specifice acestuia. Cercetătorul necropolei tumulare a deosebit 
un grup de morminte ale indigenilor, cu un inventar funerar în majoritate 
grecesc, care dă însă tocmai măsura gradului avansat la care ajunseseră 
raporturile dintre aristocrația traco-getică şi coloniştii greci în a doua 
jumătate a secolului al VI-lea şi prima jumătate a celui următor. S-a şi spus 
cu dreptate că unele dintre cele mai vechi morminte săpate până acum 
aparţin geților, ci nu grecilor. Inventarul lor, cu numeroase obiecte de lux, 
greceşti, reflectă nivelul unei vieţi înstărite, superioare. 

Descoperiri arheologice făcute pe linia Dunării, de pildă la Piatra 
Frecăţei, comuna Ostrov!!! (Măcin), aruncă o lumină interesantă asupra 
stadiului de dezvoltare a populaţiei getice în perioada hallstattiană Di (550- 
450 a.Chr.) în nordul şi nord-vestul Dobrogei. La această documentare 
arheologică se alătură şi cea de la Cernavodă, datând din aceeaşi perioadă. 
Noua documentare dovedeşte că, în vreme ce la Tariverde şi pe litoral, 
factorul grecesc constituia un puternic ferment şi traco-geţii din acele 
sectoare păşeau repede pe treptele progresului uman către civilizaţie, 
comunităţile getice din regiunile indicate mai sus trăiau încă în condiţiile 
unei vieţi în care abia dacă se resimte ecoul sau prezenţa factorului grecesc 
sau scitic. De o parte şi de alta a Dunării, în nordul şi vestul Dobrogei, se 
dezvoltă în această vreme un complex cultural tracic, care a fost denumit 


Bârseşti (oraşul Focşani), unde s-au făcut cercetări între anii 1955-1958, 


1! D, M. Pippidi, Din istoria Dobrogei, vol. I, Editura Academiei, Bucureşti, 1965, p. 98. 

într-o necropolă cu morminte de incineraţie în tumuli”? 


. Complexul de la 
Bârseşti este strâns legat de aspectul Ferigile din Oltenia de Nord, cercetările 
fiind efectuate de Al. Vulpe!!5. Descoperiri ulterioare aveau să îmbogăţească 
treptat conţinutul acestui complex, nu numai cu materialele provenind din 
cimitire, dar şi din aşezări, cum este cazul cu descoperirile din Dobrogea. 
Noul orizont cultural se caracterizează prin elemente de inventar propriu, 
cum sunt tipurile de vase, strachina cu buză răsfrântă în afară şi decorată cu 
caneluri sau vasul cu o toartă supraînălțată şi corp globular. La Cernavodă şi 
la Bârseşti au fost descoperite forme mici, scunde şi larg deschise. Se 
cunoaşte în această vreme tipul de vas-clopot (înalt şi cu pereţii drepți sau 
puţin arcuiţi) ornamentat cu brâuri alveolare şi având patru apucători 
orizontale. Aceasta este una dintre formele cele mai caracteristice trace a 
cărei evoluţie porneşte încă din epoca bronzului şi durează de-a lungul 
perioadei Latene, rămânând şi în perioada prefeudală una dintre cele mai 
frecvente forme ale ceramicii populaţiei getice. 

În satul Histria, a fost descoperită o necropolă plană, de unde provin 
două interesante căni lucrate la roată, cu o toartă supraînălţată, bitronconice, 
care datează tocmai din perioada Hallstattului Di: (550-450 a.Chr.). Atât la 
Tariverde, Vadu, Histria (cartierul de locuinţe, necropola tumulară, aşezarea 
şi necropola plană din sat) şi în alte părți ale teritoriului dobrogean, cât şi pe 
dreapta Dunării, la Alexandria, Chirnogi se dovedeşte că roata olarului, 
datorită impulsului dat de factorul grecesc, se răspândise pe alocuri poate 
încă de pe la sfârşitul secolului al VI-lea a.Chr. şi este folosită din ce în ce 


mai mult în secolul al V-lea. In aceeaşi vreme s-au mai semnalat forme de 


12 S, Morintz, Săpăturile de la Bârseşti, în Materiale şi Cercetări Arheologice, VII, Editura Academiei, 
Bucureşti, 1961, p. 207-221. 

15 Al. Vulpe, Necropola hallstattiană de la Ferigile. Monografie arheologică, Editura Academiei, 
București, 1967. 

vase lucrate la roată dintr-o pastă cenuşie, având ca model tipul tradițional 
hallstattian tracic, strachina din necropola de la Bârseşti. Deşi sporadic şi cu 
efecte răstrânse, fenomenul difuzării roții olarului spre periferia nordică a 
zonei istro-pontice începe totuşi să se manifeste şi să contribuie la grăbirea 
procesului, şi în domeniul ceramicii, trecerii la a doua epocă a fierului. Se 
răspândesc acum obiecte de metal, diferite podoabe şi vârfuri de săgeata de 
bronz cu trei muchii, întâlnite şi perioada anterioară. 

Din a doua jumătate a secolului al VI-lea a.Chr. încep să se resimtă 
efectele unui nou factor asupra dezvoltării social-economice a geților: este 
factorul scitic. 

Cultura geților şi primele manifestări ale factorului scitic la sud de 
Dunăre. Teritoriul Dobrogei a fost întotdeauna o punte de legătură între sud 
şi nord, un ţinut de întrepătrunderi etno-culturale felurite, a căror înrâurire 
asupra fondului getic s-a manifestat în chip deosebit. Alături de factorul 
grecesc, începe să acționeze, paralel cu el şi împletindu-şi acţiunea cu acesta, 
factorul scitic. 

În stratul cu material arheologic arhaic din cartierul de locuinţe din 
zona de vest a cetăţii Histria, a fost descoperită o grupă ceramică!!* de o 
anumită factură şi forme care contrariază cu produsele indigene hallstattiene 
traco-getice. Vasele au fost lucrate dintr-o pastă amestecată cu pietricele, 
nisip sau cioburi pisate. Culoarea vaselor este neagră deschisă sau cenuşie. 
Arderea este completă şi pereţii vaselor sunt rezonanți. Grupa aceasta 
ceramică este foarte aspră la pipăit. Fragmentele redau forme de vase mari şi 
mijlocii, cu profil de borcan, având corpul înalt şi buza răsfrântă prelung în 


afară. Pe linia de întâlnire a gâtului cu corpul vasului se află de obicei un 


14 D, M. Pippidi, Din istoria Dobrogei, vol. I, Editura Academiei, Bucureşti, 1965, p. 99. 

brâu în relief cu alveole sau crestat. Uneori pe marginea buzei apar mici 
perforaţii circulare. 

O asemenea ceramică s-a descoperit şi în aşezarea de la Tariverde şi 
Vadu şi, desigur, ea trebuie să fie prezentă în celelalte aşezări mai mari sau 
mai mici, dar ale indigenilor, care roiesc în jurul Histriei, cât şi în alte puncte 
de-a lungul litoralului. Această ceramică lucrată cu mâna, deşi se încadrează 
în grupa hallstattiană din Dobrogea, totuşi stă alături de bogata serie similară 
descoperită în coloniile greceşti nord-pontice şi în aşezările indigene tot atât 
de numeroase ca şi ale traco-geţilor, din Dobrogea din jurul lor. Ceramica 
din grupa aceasta persistă în toate cele trei nivele ale stratului arhaic din 
zona locuinţelor de la Histria şi în stratul arhaic de la Tariverde. 

În cadrul mare al ariei est-hallstattiene se defineşte un sector nord- 
vestic-pontic, cu trăsături originale, în care se întrepătrunde fondul puternic 
hallstattian tracic, iar pe de altă parte acest sector vine în contact încă de la 
început, cu focarele de civilizaţie sclavagistă a coloniilor greceşti întemeiate 
pe ţărmul nord-vestic al Pontului. Din punct de vedere cronologic cea mai 
timpurie datare a Hallstattului nord-vestic pontic la Histria şi împrejurimile 


"5. Ca urmare el 


ei este din ultima decadă a secolului al VII-lea a.Chr. 
acoperă întreg secolul al VI-lea a.Chr. şi poate trece şi în secolul următor. 

Pe aceeaşi linie de valorificare istorică a unor descoperiri din 
Dobrogea se află şi cele două psalii (părți laterale) de os de la Histria şi 
Tariverde, lucrate în stil zoomorf. Exemplarul de la Histria este fragmentar. 
La o extremitate a sa se termină cu un cap de cal stilizat, dar având totuşi 
suficiente, elemente realist-primitive. Ochiul calului este dat printr-un cerc 


incizat. Psalia de la Tariverde a fost gasită într-o locuinţă, în asociere cu 


ceramica grecească de lux. Ea s-a păstrat întreagă. Stilizarea sa este mai 


"15 Ibidem, p. 100-101. 

pronunţată decât la exemplarul de la Histria. La o extremitate a sa se termină 
cu un cap de cal, de data aceasta foarte puternic stilizat încât cu greu poate fi 
recunoscut ca atare. Ambele psalii au fost găsite într-un mediu arheologic 
asemănător, ele provenind din nivele ale stratului arhaic datând din a doua 
jumătate a secolului al VI-lea a.Chr. Aceste piese de harnaşament, scitice ca 
origine, dar găsite în medii traco-getice, aşa cum apare în aşezarea de la 
Tariverde şi în zona de locuințe de la Histria, constituie o dovadă a 
legăturilor dintre aristocrația locală traco-getică şi sciţii stepelor nord- 
pontice. 

O altă descoperire este aceea din tumulul XIX din necropola de la 
Histria!!€. Este vorba de un mâner de oglindă lucrat din fier şi terminat cu un 
cap de pasăre răpitoare, cu ciocul foarte puternic şi expresiv redat. Tot atât 
de expresiv este reprezentat şi ochiul păsării, de fapt un vultur, atât de 
frecvent în arta de stil traco-scitic. Mânerul mai poartă, pe toate laturile sale, 
un decor din liniuţe oblice şi paralele, care iarăşi nu este străin, ca tehnică şi 
motiv decorativ, aceleiaşi arte. Mânerul a fost descoperit pe rugul funerar al 
tumulului. Pe baza ceramicii attice şi de stil Fikellura găsite în zona rugului, 
mânerul poate fi datat în a doua jumătate a secolului al VI-lea a.Chr., ceea ce 
înseamnă că el corespunde perioadei psaliilor de os de la Histria şi 
Tariverde. 

Câteva statui de piatră zise „scitice” sau „traco-scitice” împreună cu 
sabia-emblemă de la Medgidia, aveau să aducă elemente noi de interpretare 
a consecinţelor legăturilor traco-scitice. De pe teritoriul Dobrogei se cunosc 
trei asemenea statui de piatră, una provenind de la Stupina (comuna Crucea, 
Hârşova), alta de la Sibioara (Medgidia), şi a treia dintr-o localitate 


neidentificată. Statuia de la Sibioara face parte din exemplarele mai vechi, 


116 Ibidem, p. 102. 

care pot fi datate pe la jumătatea secolului al V-lea a.Chr. sau puţin mai 
înainte. Statuia de la Sibioara a fost descoperită într-o movilă. Ea este lucrată 
în granit şi înfăţişează un luptător, care poartă la gât un colier, iar la centură, 
la şoldul drept, un topor de luptă şi pumnalul de tip scitic în teacă, având o 
prelungire laterală de formă alungită care servea pentru suspendare. Pe 
şoldul stâng a fost reprezentat goryth-ul (tolba pentru păstrarea săgeţilor şi 
arcului la sciți). Braţele luptătorului sunt îndoite spre piept cu degetele 
răsfirate, ţinând în mână un arc. 

Statuia de la Stupina a fost sculptată în piatră de calcar. Ea reprezintă 
de asemenea un luptător. Sub antebraţul drept este redat în relief un pumnal 
de tip akinakes, cu o bară la mâner, aşezată în teacă şi având prelungirea 
laterală pentru a fi suspendat. În aceeaşi categorie intră şi exemplarul 
provenind dintr-o localitate necunoscută din Dobrogea. Aici se redă centura, 
de care nu atârna însă nici un fel de armă. Mai jos de talie, sub centură, se 
păstrează trei adâncituri care formează un triunghi, în care va fi fost fixat, un 
pumnal-emblemă ca cel de la Medgidia. 

Statuile antropomorfe sau „babele de piatră”, au fost descoperite în 
apropierea tumulilor funerari sau pe aceştia, formulându-se presupunerea că 
ele reprezentau imaginea luptătorului înmormântat sub tumul şi care va fi 
fost, desigur, un reprezentant al aristocrației tribale. 

Descoperirile de mai sus sunt explicate ca rezultat al legăturilor 
dintre tracii şi sciţii nomazi, aşa cum se explică şi prezența pumnalului 
akinakes în mediul tracic de la Razgrad —în schimb cazanul ritual de bronz, 

tipic scitic, descoperit în 1960 la Castelu ' (Medgidia) în timpul lucrărilor 


agricole, nu mai poate fi atribuit localnicilor, ci sciților, dată fiind 


semnificaţia sa legată de anumite practici rituale care foarte greu puteau 


17 A. Aricescu, Cazanul scitic de la Castelu, în SCIV, tom. XVI, nr. 3, 1965. 

trece de la o populaţie la alta. Cazanul are forma unei calote înalt de 0,69 m, 
cu diametrul gurii de 0,447 m şi e sprijinit pe un picior. Pe margine are două 
torți stilizând câte un ţap sălbatic. Pe corp se găseşte un decor în relief, 
formând un zigzag în interiorul unei largi benzi, care cuprinde toată partea 
superioară a vasului. Cazanul datează din secolul al V-lea a.Chr. şi aminteşte 


cazanul scitic de la Scorţaru''* (Brăila) şi altele similare. 


4. 2. Cultura materială a geților din Dobrogea între 450-280 a.Chr. 


Pe la jumătatea secolului al V-lea a.Chr., dezvoltarea în 
compartimentele vieţii materiale şi spirituale a populaţiei tracice din 
Dobrogea atinsese cel mai înalt nivel, de la care s-a realizat trecerea spre o 
noua epocă: a doua epocă a fierului, care mai poartă denumirea de Latene, 
după localitatea La Tene din Elveţia, unde s-a descoperit o cultură ale cărei 
trăsături esenţiale sunt asemănătoare în multe privinţe cu acelea ale culturii 
geto-dace din a doua epocă a fierului. 

Procesul de destrămare a comunei primitive s-a accelerat mereu, cu 
cât se apropia de jumătatea secolului al V-lea a.Chr. şi se va adânci şi mai 
mult după aceea. El se va desfăşura în cadrul democrației militare. 
Generalizarea metalurgiei fierului a dus la intensificarea folosirii uneltelor 
de fier, şi deci la o creştere reală a forţelor de producție. Prin adoptarea 
plugului cu brăzdar de fier s-a trecut la agricultura propriu-zisă. S-a 
intensificat şi creşterea animalelor, care, împreună cu agricultura au format 


cele două ramuri principale ale economiei populației locale. 


18 V, Pârvan, Getica. O protoistorie a Daciei, Ediţie îngrijită de R. Florescu, Editura Meridiane, Bucureşti, 
1982, p. 9-11. 

Schimburile cu negustorii greci, care deveneau din ce în ce mai 
intense, au stimulat şi ele dezvoltarea agriculturii şi creşterii animalelor, 
cerealele şi vitele fiind mereu căutate de negustorii greci. Răspândirea roții 
olarului şi apoi generalizarea acestei invenţii în zona istro-pontică a făcut din 
olărit un meşteşug propriu-zis. Se perfecționează şi mijloacele de transport, 
atât pe apă cât şi pe uscat, necesitate de intensificarea, pe de o parte, a 
legăturilor cu negustorii străini, pe de alta a relaţiilor de schimb între triburi 
şi uniunile tribale locale sau cu cele de pe stânga Dunării. În această 
perioadă legăturile geților de pe teritoriul Dobrogei cu sciţii din stepele nord- 
pontice, devin din ce în ce mai strânse şi nu întotdeauna paşnice. În această 
perioadă se înmulţesc şi pătrund până departe spre interiorul Dobrogei şi 
peste Dunăre produsele greceşti de import, printre care un loc de frunte îl 
ocupă ceramica de lux. 

Dovadă a intensificării schimburilor cu triburile locale stau mărturie 
monedele greceşti bătute în oraşele pontice, mai ales la Histria, începând de 
pe la sfârşitul secolului al V-lea a.Chr. şi din secolul al IV-lea a.Chr. în 
Callatis. Pe teritoriul Dobrogei au fost descoperite numeroase monede, fie în 
tezaure, fie izolat. Harta descoperirilor monetare arată că în Dobrogea 
moneda cetăţii Histria a avut o largă răspândire şi că ea a pătruns şi pe 
Dunăre în sus, şi pe valea Siretului şi a altor afluenţi. Moneda histriană a 
acoperit aproape în chip egal întregul teritoriu dobrogean, cu deosebire până 
către începutul secolului al III-lea a.Chr., când locul ei este luat de moneda 
oraşului Callatis, care se răspândește deopotrivă la vest şi la nord de Dunăre, 


răspunzând aceleiaşi necesităţi şi intensificări a relaţiilor comerciale cu 


“119 


geții ~. 


"9 D, M. Pippidi, op. cit., p. 108-110. 

Până la apariţia monedei propriu-zise, s-a folosit ca mijloc de 
schimb, în special spre teritoriul vestic şi nordic al Pontului Euxin, metal cu 
valoare de întrebuințare monetară în formă de vârfuri de săgeată. Pe 
teritoriul Dobrogei atare obiecte-monede de bronz, turnate în tipare şi luând 
forma de vârf de săgeată, aveau uneori tubul de înmănuşare umplut cu 
plumb, pentru a dobândi şi o anumită greutate. Aceasta variază între 4,50 g 
şi 6,50 g. Unele vârfuri ating greutatea de 9 g, la care s-a adăugat o anumită 
cantitate de plumb. Datele stratigrafice de la Tariverde dovedesc că atare 
obiecte-monedă încep să circule pe teritoriul Dobrogei încă din a doua 
jumătate a secolului al VI-lea a.Chr., ca şi la Olbia şi ţinuturile învecinate. 
Acest mijloc de schimb rămâne în uz până la apariţia şi adoptarea monedei 
propriu-zise. Aceasta s-a petrecut în Dobrogea spre sfârşitul secolului al V- 
lea a.Chr., când se găsesc aici primele monede pontice, în speţă moneda de 
argint din Istria'%. Nu este exclus ca vârfurile-monedă să mai fi continuat a 
fi fost folosite câtva timp după aceea. 

În cursul săpăturilor de la Histria au fost scoase la iveală numeroase 
vârfuri de săgeată cu valoare monetară. De la Tariverde provin peste 20 de 
exemplare. Cea mai mare descoperire însă provine din tezaurul de la 
Jurilovca, unde s-au găsit ascunse într-o amforă peste 1000 de săgeți- 
monedă. Pe teritoriul dobrogean au circulat şi monede ale coloniei greceşti, 
Olbia, de pe litoralul nordic al Mării Negre, aşa cum arată acel aes grave 
olbian din secolul al V-lea a.Chr., descoperit de mult la Salsovia!”. 

Prezenţa negustorilor greci şi întemeierea coloniilor greceşti s-au 
petrecut într-o perioadă în care în masa populaţiei getice, procesul de 


diferenţiere social-economică se adâncise. Răspândirea obiectelor-monedă şi 


1% Em. Condurachi, Cu privire la raporturile dintre autohtoni şi greci în aşezările sclavagiste din 
Dobrogea, în SCIV, tom. II, nr. 2, 1951, p.48. 
21 D, M. Pippidi, op. cit., p. 110. 

a monedei în a doua jumătate a secolului al V-lea a.Chr. atestă o atare 
diferenţiere, iar pătrunderea economiei băneşti în mediul local, bazat până 
atunci pe o economie tradiţională, a jucat rolul unui „acid dizolvant” al 
orânduirii gentilice, incompatibilă cu economia bănească!?. În negoţul 
mărunt dintre geţi şi greci erau folosite şi greutățile de plumb (ponduri), care 
au fost descoperite în aşezările din vecinătatea cetăților greceşti, ca la 
Tariverde, şi în interiorul acelor cetăţi. 

Perioada timpurie Latene în Dobrogea (fazele A şi B). Pe la 
jumătatea secolului al V-lea a.Chr. începe în Dobrogea a doua epocă a 
fierului care se împarte la rândul său într-o perioadă Latene A (circa 450-350 
(340) a.Chr.) şi alta Latene B (circa 350 (340)-280 (300) a.Chr.). Prima etapă 
începuse, de fapt, pe litoral încă mai înainte, datorită pe de o parte 
dezvoltării interne, care intra într-un ritm din ce în ce mai viu, iar pe de alta 
impulsului dat de către înrâurirea factorului grecesc, care era mult mai 
puternică în jurul cetăților greceşti. Toata perioada cuprinsă între 450 şi 300 
a.Chr. din istoria zonei istro-pontice corespunde pe restul teritoriului 
României ultimei etape a dezvoltării culturii hallatattiene nord-tracice. 
Trecerea cu aproximativ un secol şi jumătate mai devreme a triburilor traco- 
getice din Dobrogea la a doua epocă a fierului este una dintre 
particularitățile procesului istoric de la Dunărea de Jos faţă de cel din zona 
carpatică. Este fapt dovedit că triburile traco-getice din Dobrogea, sudul 
Munteniei, al Moldovei şi Olteniei, au intrat într-un ritm mai accelerat al 
dezvoltării lor social-economice, ele fiind prinse în acel proces de 
diferenţiere a lor față de ramura nordică a tracilor şi de integrare graduală şi 


adâncă în unitatea etno-culturală a tracilor de sud!”. 


12 F, Engels, Originea familiei proprietății private şi a statului, Editura Academiei, Bucureşti, 1957, p.1-11. 
13 D, Berciu, Sunt geții traci nord-dunăreni?, în SCIV, tom XI, nr. 2, 1960, p. 263. 

Unitatea mare, etnică şi culturală tracică, nu a fost sfărâmată nici de 
dezvoltarea mai lentă a triburilor din Carpaţi şi nici de ritmul mai accelerat 
al celei din zona istro-pontică. Deosebirea constă în inegalitatea de 
dezvoltare de la o zonă la cealaltă, datorită condiţiilor istorice şi geografice 
deosebite. O serie de monumente arheologice, datând dintre 500 şi 300 
a.Chr., din regiunea balcano-dunăreană, oglindesc un aspect „aristocratic”, 
într-adevăr „princiar”. Componenţa „aristocratică” este dovada unei 
puternice diferențieri sociale şi a existenţei la geții din Dobrogea a unei 
aristocrații avute şi influente din punct de vedere economic, social şi politic. 

Procesul de consolidare al aristocrației getice merge crescând, 
cuprinzând şi epoca acelui anonim „rege al Istrianilor” (rex Histrianorum) 
şi vremea lui Dromichates. Aceasta nu înseamnă însă că dezvoltarea a fost 
uniformă pe teritoriul Dobrogei. Din contră, în perioada Latene timpurie se 
constituie culturi „săteşti” tradiţional hallstattiene, cu un pregnant caracter 
etnic tracic, legat de unitatea general tracică. Populaţia getică s-a înmulțit în 
perioada Hallstattului târziu (faza Di şi D2) şi ea creşte continuu şi în această 
nouă epocă, dovadă fiind numeroasele descoperiri din nordul Dobrogei!'”. 

Influenţa crescândă a geților asupra cetăților greceşti este şi ea o 
reflectare a înmulţirii populaţiei indigene, cât şi a ponderii ei din ce în ce mai 
simţite în toate domeniile vieţii ce se desfăşurau în jurul acelor cetăţi. 
Cantitativ şi calitativ, s-a văzut cum a crescut componenta getică în cultura 
materială şi spirituală, documentată atât în cartierul de locuinţe din zona de 
vest a cetăţii Histria, cât şi de necropola tumulară din vecinătate, fără a mai 


aminti aici „regii” geto-daci „protectori” ai cetăților greceşti. 


124 Gh. Ştefan, Contribuţii arheologice la cunoaşterea dacilor din Dobrogea de nord, în Studii şi referate 
privind istoria României, I, 1954, p. 29-30. 

Cultura geților dintre 450 şi 280 a.Chr. se dezvoltă pe fondul local, 
hallstattian, luând naştere în chip organic, fără nici o întrerupere, din acest 
fond. Prima serie de descoperiri arheologice care a pus pe baze noi 
înţelegerea procesului local ale genezei culturii Latene din Dobrogea, şi în 
general din interiorul întregii zone istro-pontice, a fost grupa celor patru 
morminte getice de la Cernavodă, reprezentând un rest al unei necropole 


125. Oasele incinerate ale morţilor erau 


plane de incinerație, mult mai vaste 
depuse în urne funerare acoperite cu capac, folosindu-se în acest scop fie o 
strachină, fie o placă de piatră locală. În jurul inventarului funerar, care 
fusese aşezat într-o groapă, au fost rânduite blocuri şi plăci de piatră, 
creându-se un fel de cutie (cistă) de piatră. Ritul şi ritualul sunt specifice 
tracice. În complexul cultural de la Cernavodă se întâlnesc forme 
fundamentale ale culturii tracice din prima perioadă a fierului, cum sunt urna 
bitronconică (descoperită, precum s-a văzut şi la Tariverde şi în vecinătatea 
Histriei), urna în forma de clopot (cu pereţii drepţi), urna-clopot şi strachina. 
Alături de acestea apare însă tipul de cană bitronconică cu o toartă, aceasta 
constituind, împreună cu întreaga serie de căni similare din acea vreme de la 
Frumuşiţa (Moldova), Odobeşti (Muntenia), Salcia (Oltenia), prototipul 
cănilor cu o toartă ale culturii Latene geto-dace, care se vor lucra în special 
cu mâna. 

Elemente noi se observă şi la tipul de strachină descoperit în 
mormintele de la Cernavodă. Tot aici au fost descoperite şi obiecte de metal 
(bronz şi fier) de origine getică şi în general tracică. Într-una din urnele unui 
mormânt dublu s-a descoperit o oglindă de bronz cu mâner de fier, de factură 


grecească, care este deci un import elenic. Oglinda era aşezată deasupra 


135 D, Berciu, Descoperirile getice de la Cernavodă (1954) şi unele aspecte ale începutului formării 
culturii Latene geto-dace la Dunărea de Jos, în Materiale, IV, 1957, p. 281-317. 

oaselor incinerate; sub ea se găsea un cuţitaş de fier. Oglinda are forma de 
disc, cu suprafaţă puternic lustruită. Mânerul de fier a fost adăugat ulterior, 
după ce s-a rupt primul mâner şi oglinda a suferit o reparație de atelier. 
Capetele mânerului de fier se termină în două răsuciri în formă de volută. 
Oglinda a fost lucrată într-unul din atelierele greceşti de la Pont, se pare că la 
Olbia. Ea a ajuns în valea Dunării pe calea negoţului dintre aristocrația 
locală şi negustorii greci. Acest frumos obiect de lux aparţine unei 
aristocrate şi constituie şi el o dovadă a diferențierii sociale existente în masa 
triburilor locale pe la jumătatea secolului al V-lea a.Chr., când poate fi datat 
complexul funerar de la Cernavodă. Acest complex încheie perioada târzie- 
hallstattiană din Dobrogea (Hallstatt D2) şi anunţă începutul perioadei 
timpurii Latene. La Cernavodă nu exista nici un element de factură scitică. 

În structura culturii materiale din acest complex există un caracter 
mixt, şi anume cel  „aristocratic”, documentat prin importul grecesc şi 
podoabele de bronz (ace de păr şi perle de sticlă), şi cel „sătesc”, tradițional 
tracic hallstattian, atât de clar în ceramică şi în însuşi aspectul modest al 
mormintelor. 

Din punctul de vedere al sistemului cronologic central-european, 
complexul cultural reprezentat de cele patru morminte getice de la 
Cernavodă, precum şi descoperirile similare din Dobrogea şi de la nord de 
Dunăre pot fi datate în perioada Latene A, şi anume la începutul acesteia. 

Pentru răstimpul de la sfârşitul secolului al V-lea a.Chr. o 
interesantă descoperire a pus deopotrivă problema acțiunii concomitente a 
factorului scitic cu cel grecesc. E vorba de o aplică de bronz, în formă de 


pumnal de tip scitic, akinakes, descoperită în 1955 de către nişte muncitori 

din Medgidia'%. La sciți pumnalul akinakes era considerat ca simbol al 
zeului războiului, căruia i se aduceau jertfe sângeroase". Pumnalul de la 
Medgidia a fost turnat odată cu teaca şi placa laterală, care servea la fixarea 
pumnalului. Lungimea totală era de 0,467 m!'%. Pe când o latură a 
pumnalului a fost ornamentată în jumătatea superioară şi în cea inferioară 
netezită şi lustruită, latura opusă a rămas zgrunţuroasă. Aici se află două 
piroane perpendiculare, cu ajutorul cărora pumnalul era fixat fie pe un 
monument comemorativ, fie pe o statuie de piatră. De aceea cercetători 
socotesc că descoperirea de la Medgidia reprezintă o sabie-emblemă, şi nu 
un pumnal obişnuit. Se presupune că această piesă urma să fie fixată — ca 
simbol al puterii militare şi politice a unui şef de trib sau al unei uniuni 
tribale, în felul aceleia a lui Dromichaites, de mai târziu — pe un sarcofag sau 
pe zidul camerei funerare'”. 

Piesa de la Medgidia este într-adevăr o piesă unică'“ (unicitate dată 
şi de greutatea acesteia de 2,675 kg), în regiunile de sud-est ale Europei şi în 
toată aria de răspândire a triburilor tracice şi scitice. Pe una din statuile de 
piatră provenind dintr-o localitate din Dobrogea, neidentificată, s-au păstrat 
trei adâncituri aşezate într-un triunghi în care ar fi fost fixată în aceea epocă 
o aplică-emblemă, în felul originalei piese de la Medgidia. În cazul că 
asemenea statui reprezentau un şef militar sau un personaj proeminent în 
interiorul unei comunităţi evoluate deja spre forme mai avansate de 
organizare democrat-militare, cvasi-statale sau statele incipiente, atunci 


prezența unei arme-embleme pe un atare monument îşi găsea toată 


125 D, Berciu, O descoperire traco-scitică din Dobrogea şi problema scitică la Dunărea de Jos, în SCIV, 
tom. X, nr.1, 1959, p.7-48. 

127 Herodot, Istorii, IV, 62. 

1% D, Berciu, Arta traco-getică, Editura Academiei, Bucureşti, 1969, p. 18. 

1% Ibidem, p. 25. 

130 Jbidem, p. 24. 

semnificaţia ca simbol al puterii vreunui şef militar şi politic, fie el „basileu” 
trac sau scit. 

Placa de la Medgidia este frumos împodobită cu motive decorative 
în stil animalier. Sunt redate capul de panteră, gâtul unui cerb, un cap de 
vultur, precum şi un vultur ţinând în cioc un şarpe. La baza mânerului este 
reprodusă placa în formă de inimă cu doi lobi, care poartă câte un tap 
sălbatic, cu picioarele aduse sub corp. Sabia-emblemă a fost datată în a doua 
jumătate a secolului al V-lea a.Chr., în perioada Latene A, de unde şi 
existența unor elemente stilistice arhaizate. Atât din punct de vedere tehnic, 
cât şi stilistic, descoperirea de la Medgidia se încadrează în arta sub- 
tracică!*! (cu influenţe iraniene), întocmai ca şi „tezaurul” de la Craiova şi 
mormântul de la Agighiol (Tulcea), precum şi numeroasele descoperiri 
tracice din Bulgaria, ca cele de la Gartinovo, Brezevo, Bedniakovo. Forma 
însăşi a emblemei din Dobrogea reproduce un tip de pumnal scitic. Unele 
motive decorative şi trăsături de stil sunt iarăşi scitice. A treia componentă 
găsită în stilul emblemei de la Medgidia este cea grecească. 

Cea mai impresionantă descoperire din perioada Latene A şi în care 
îşi dau întâlnire cele trei elemente, cel tracic, cel scitic şi cel elenic, este cea 


[152 


de la Agighiol “. Aici s-a descoperit întâmplător un mormânt care era 
acoperit cu un tumul de mari dimensiuni, ridicat pe una din înălțimile ce se 
află departe de actualul sat Agighiol. În interiorul tumulului s-au găsit 
construcții de piatră care vădesc o influență grecească. Mormântul era 
precedat de un culoar (dromos), care, după terminarea ceremoniei funebre, a 


fost închis cu blocuri de piatră. Camera mortuară avea pereţii din blocuri de 


piatră tăiată, dintre care unele purtau litere greceşti. O manieră elenică se 


'51 Ibidem, p.27 
15 D, Berciu, Arta traco-getică, Editura Academiei, Bucureşti, 1969, p. 33-76. 

remarcă şi în felul de construire. În camera principală se aflau osemintele 
unui bărbat, iar alături, într-o cameră mai mică, fără pereţi despărțitori, ale 
unei femei. Nu departe de această cameră mortuară a fost construită o 
cameră specială!” (aşa-numita „camera cailor”) din piatră, dar nelucrată, în 
care au fost depuse cadavrele a trei cai sacrificați în timpul înmormântării 
proprietarului lor. Caii au fost îngropaţi cu toate podoabele lor. În gura lor s- 
au găsit zăbale de metal, iar pe cranii, pe piept şi de-o parte şi de alta a şirei 
spinării numeroase aplice de bronz şi argint. Unele din piesele de 
harnaşament sunt zoomorfe, în stil traco-scitic caracteristic. În apropiere de 
scheletul principal s-au găsit numeroase vârfuri de săgeată din bronz cu trei 
muchii, vârfuri de lance, un coif de paradă din argint, pe alocuri aurit şi 
lucrat în aceiaşi manieră cu coiful de aur de la Coţofăneşti (comuna Poiana); 
două jambiere (cnemide) din argint decorate cu figuri zoomorfe şi 
antropomorfe, date cu aur", două frumoase pocale de argint de o rară 
eleganţă în profil, având toată suprafaţa încărcată cu ornamente şi scene cu 
animale fantastice; câteva patere (vase scunde) cu coaste, dintre care una 
poartă gravat cu litere ale alfabetului grecesc numele de Kotys'*”, probabil 
ale defunctului; în diferite părți ale mormântului erau diferite fragmente de 
amfore sau diferite vase greceşti, printre care şi câteva fragmente attice cu 
figuri roşii, din a doua jumătate a secolului al V-lea a.Chr.; într-un anumit 
loc erau aşezate cu grijă şase amfore; în alte puncte ale mormântului s-au 
găsit urme de cenuşă şi cărbuni, rămase din timpul practicilor rituale. 

Coiful de argint este specific lumii traco-getice, fiind numit şi „coif 


de tip getic”. Acesta are formă de căciulă ţuguiată, înălțime de 0,27 m, 


'5 Ibidem, p. 38-39. 

134 Jbidem, p. 46-48. 

15 D, M. Pippidi, Din istoria Dobrogei, vol. I, Editura Academiei, Bucureşti, 1965, p. 115; D. Berciu, Arta 
traco-getică, p. 51-53. 

greutate de 743,53 g, fiind lucrat din placă de argint destul de subţire, numai 
regiunea din faţă a coifului, deasupra urechilor, este acoperită cu aur”. 

În jurul scheletului feminin s-au descoperit cercei şi alte podoabe 
de aur lucrate cu multă minuțiozitate. Pe baza importurilor greceşti din 
inventarul de la Agighiol şi pe aceea a observaţiilor stilistice-tipologice mai 
ample, mormântul poate fi datat spre sfârşitul secolului al V-lea şi începutul 
secolului al IV-lea a.Chr., aproximativ pe la 400 a.Chr. Acest complex se 
plasează prin urmare după sabia-emblemă de la Medgidia şi înainte de 
„tezaurul” tracic de la Craiova. În structura conţinutului mormântului se 
disting clar cele trei componente găsite şi la Medgidia: cea tracică (respectiv 
sud-tracică sau traco-getică), care este predominantă, cea grecească şi cea 
scitică. Numele însuşi al celui înmormântat, Kotys, dar şi caracterul 
predominant tracic al culturii materiale, al artei şi al ritului şi ritualului 
dovedesc laolaltă că mormântul tumular de la Agighiol a aparţinut unui 


137. Poate fi vorba de 


reprezentant al aristocrației locale, sud-tracice sau getice 
un şef getic sau de un „principe” trac”, aflat într-o regiune getică, asupra 
căruia se întinsese formațiunea odridă, sud-tracică. Inventarul mormântului 
de la Agighiol oferă una dintre cele mai concludente dovezi a unei adânci 
diferențieri sociale petrecute în masa populaţiei traco-getice în jurul anului 
400 a.Chr., cu detașarea unor vârfuri ale aristocrației locale, care duceau o 
viaţă de bunăstare şi strălucire, pe care importurile greceşti de lux o 
subliniau şi mai mult. 

S-a constatat şi practicarea unor sacrificii sângeroase, de cai şi 


oameni. Dacă uciderea cailor defunctului şi îngroparea lor în acelaşi timp 


alături de proprietar se mai întâlneşte în lumea tracică, practicile sângeroase 


15 D, Berciu, op. cit., p. 39-49. 
137 Ibidem, p. 51-53; D. M. Pippidi, op. cit., p. 115. 
15 D, Berciu, Arta traco-getică, p. 33. 

cu sacrificarea soției şi înmormântarea ei împreună cu soţul său, ca în 
mormântul de la Agighiol se documentează prima dată la sud de Dunăre. Se 
ştie că la sciți practicarea uciderii uneori a unui mare număr de oameni şi cai 
făcea parte din ritualul obişnuit. Desigur că în practicile rituale de la 
Agighiol este prezentă o influenţă scitică nord-pontică, influenţă descoperită 


şi în mormintele tumulare de la Histria!” 


„ Aceeaşi componentă scitică este şi 
în stilul obiectelor de artă de la Agighiol. 

Descoperirea de la Agighiol aparţine acelei categorii de monumente 
din a doua epocă a fierului din zona istro-pontică de caracter „aristocratic” şi 
că aristocrația indigenă a fost creatoarea acestei categorii de monumente şi 
de artă. Sub strălucirea acestora se află „regii” şi nobilii geţi de la Dunărea 
de Jos, cum spusese pe vremuri V. Pârvan'“, vorbind tocmai de vârfurile 
aristocrației getice, de gradul înalt al dezvoltării lor social-economice şi de 
puternica înrâurire a civilizaţiei sclavagiste greceşti asupra lor, care a mers 
până la adoptarea limbii (literele greceşti de pe blocurile de piatră de la 
Agighiol ) şi a obiceiurilor, fără a mai vorbi de posibilele legături de înrudire 
între geți şi greci, în felul celor deja transmise de izvoarele literare dintre 
aceştia din urmă şi sciți. 

Pe teritoriul Dobrogei, şi în general în interiorul marii zone 
geografice şi etno-culturale istro-pontice, factorul grecesc a Jucat, rolul unui 
puternic ferment, care a stimulat energiile locale. În domeniul artei, al 
tacticii militare, la care se referă unii autori antici, al practicilor rituale şi al 
vieţii de fast, de strălucire dorită, se poate spune că şi factorul scitic, cel 


pornit din mediul sciţilor „regali” ai lui Herodot sau din acela al sciţilor din 


1 D, M. Pippidi, Din istoria Dobrogei, vol I, p. 116 
14 V, Pârvan, Getica. O protoistorie a Daciei, Ediţie îngrijită de R. Florescu, Editura Meridiane, București, 
1982, p. 166. 

stepele nord-pontice, în general, a avut de asemenea un rol activ în 
dezvoltarea civilizaţiei „aristocratice” traco-getice!"!. 

Stilul animalier tracic sau traco-scitic este o îmbinare creatoare 
între geometrismul tradiţional tracic şi naturalismul artei scitice, îmbinare pe 
care influenţa grecească a grăbit-o şi a unit-o şi mai mult. În mormântul 
„princiar” de la Agighiol, ca şi în cel de la Craiova sau în cele de la Duvanlij 
din apropiere de Plovdiv (Bulgaria de sud) este prezentă arta tracică 
originală şi strălucitoare, la fel ca în spaţiul carpatic traco-dacic. Crearea 
stilului tracic sau traco-scitic a fost consecinţa raporturilor multilaterale între 
aristocrația sud-tracică şi aceea a sciţilor din stepe. Întreg procesul de 
formare a artei sud-tracice, precum şi evoluţia, răspândirea şi frecvenţa unor 
atare obiecte de artă, în felul celor de la Agighiol, Medgidia, Craiova în toată 
aria de răspândire balcano-danubiană, arată că Dunărea nu a fost nici de data 
aceasta hotar, ci, din contră, ea a unit şi mai mult cele două aripi ale zonei 
istro-pontice într-un tot unitar din punct de vedere etnic şi cultural. 

Perioada de maturizare a culturii traco-getice şi de consolidare a 
aristocrației locale. Întreg, secolul al IV-lea a.Chr. reprezintă o perioadă de 
prosperă dezvoltare în toate domeniile culturii materiale şi spirituale. Forţele 
interne reuşiseră să folosească din plin toate resursele locale, iar influenţa 
grecească, devenită din ce în ce mai activă, stimula mereu această 
dezvoltare, îmbogăţindu-i conţinutul cu alte şi alte elemente noi şi calitativ 
superioare. Geţii din jurul cetăților greceşti erau aşa de pătrunşi de felul de 
viaţă nou, apropiat în multe privinţe celui elenic, încât ei se şi ridicaseră la 
un nivel de trai cvasiorăşenesc. 

Descoperirile arheologice de la Tariverde aparținând stratului de 


cultură din epoca elenistică timpurie dovedesc aceasta. S-a dat peste temelii 


4 D, M. Pippidi, op. cit., p. 116-119. 

de locuinţe din ziduri de piatră, lucrate într-o tehnică îngrijită. Podinele erau 
făcute din plăci de piatră sau simple pietre de râu. Locuinţele aveau patru 
laturi. S-a descoperit şi o locuinţă cu semiabsidă. În săpături au fost 
dezvelite şi porţiuni de străzi şi mici pieţe. Într-o zonă a aşezării s-a găsit o 
fântână cu ghizduri de piatră şi puț rotund. În tehnica de construcţie se 
folosea şi chirpiciul. Prezenţa unor pietre lucrate, provenind probabil de la 
un teasc, relieful lucrat din piatră locală reprezentând pe Dionysos, ceramica 
elenistică, pondul (greutate de plumb) purtând emblema oraşului Histria, 
moneda histriană, produse ceramice greceşti de lux, alături de care nu lipsesc 
niciodată cele locale de veche tradiție hallstattiană tracică sunt suficiente 
indicii ale existenţei acolo, încă de la începutul epocii elenistice, a unei vieți 
prospere. 

Se presupune că la Tariverde a putut fi un important centru economic, 
în felul unui „târg”, prin intermediul căruia produsele locale (cereale, vite, 
peşte, miere şi sclavi) ajungeau la Histria, iar cele greceşti (uleiuri, vinuri, 
stofe, podoabe, ceramică de lux) se răspândeau spre interiorul teritoriului 
getic, răspunzând cererilor tot mai sporite ale unei aristocrații tribale în plină 
dezvoltare şi consolidare. Numeroasele obiecte greceşti, descoperite nu 
numai pe teritoriul Dobrogei, dar şi la nord şi vest de Dunăre, până în 
interiorul ținuturilor locuite de geţi, sunt mărturii directe ale unui negoţ 
foarte susținut în secolele IV-III a.Chr. dintre coloniile greceşti de pe 
litoralul românesc al Mării Negre şi localnici, pe de o parte, iar pe de alta, 
între aceştia şi alte centre greceşti, fie direct, fie prin intermediul coloniilor 
greceşti!”. 

Dacă în secolul al V-lea pe teritoriul Dobrogei, luat în ansamblu 


şi în zona dunăreană de la stânga fluviului, procesul formării culturii traco- 


12 D, M. Pippidi, op. cit., p. 119-127. 

getice era în plină desfăşurare, în secolul al IV-lea poate fi considerat 
încheiat. Cultura getică dobândeşte acum trăsăturile sale fundamentale, de 
strălucire şi originalitate. Legătura dintre secolul al V-lea şi al IV-lea a.Chr. 
este sesizabilă în toate descoperirile arheologice din acea vreme, iar fondul 
local hallstattian, pe care a crescut noua etapă a culturii traco-getice, răzbate 
la tot pasul. 

S-a constatat că de cele mai multe ori fie în aşezări, fie în 
necropole, orizontul secolului al V-lea a.Chr. este continuat nemijlocit de 
acela al secolului următor, fără nici un fel de întrerupere. Acelaşi fenomen se 
petrece şi la sfârşitul secolului al IV-lea şi începutul secolului al III-lea 
a.Chr. Au fost semnalate descoperiri traco-getice în care se reflectă o atare 


dezvoltare neîntreruptă şi la Dinogetia, Noviodunum, Teliţa'% 


„ Aceeaşi 
dezvoltare neîntreruptă este documentată şi la nord de Dunăre, în interiorul 
sectorului nordic al zonei istro-pontice, şi spre sud, pe teritoriul actual al 
Bulgariei de est şi nord-est, locuit în trecut de traco-geţi. 

Dacă în secolul al V-lea a.Chr. influenţa grecească s-a resimţit în 
viaţa aristocrației locale, ca de altfel şi în lumea sud-tracică de la sudul 
Balcanilor, în secolul al IV-lea a.Chr. şi secolul al III-lea influenţa grecească 
pătrunde şi în celelalte straturi ale societății. Ceramica tracică lucrată cu 
roata, cenuşie sau roşiatică-gălbuie este dovadă în această privinţă. În grupa 
ceramicii lucrate la roată, majoritatea formelor vaselor au prototipuri 
greceşti, dar alături de ele se întâlnesc forme contaminate şi forme care, 
lucrate la roată, pornesc totuşi de la prototipuri tradiționale locale. Ceea ce 
impresionează este, fără îndoială, fenomenul generalizării roții olarului în 


jurul anului 400 a.Chr. şi în curând după această dată. Olăritul devine deci 


18 Ibidem, p. 119-127. 

încă din secolul al IV-lea a.Chr. un meşteşug în interiorul ariei culturii sud- 
tracice, inclusiv sectorul său nordic. 

În secolul al V-lea a.Chr. procentul ceramicii lucrate la roată este 
mai mic şi că el creşte în ritm rapid de la începutul secolului al IV-lea, de-a 
lungul acestui secol şi apoi în secolele III şi II a.Chr. Cu toată larga folosire a 
roții olarului, ceramica de uz comun, cenuşie, de factură grecească, va 
continua să se importe în mari cantități, ca şi amforele elenistice. 

În acelaşi timp, s-a intensificat şi pătrunderea monedei histriene, 
atât a drahmei de argint, cât şi a monedei de bronz divizionare!“, care uşura 
activitatea de schimb cu geții. Cu toată activitatea meşteşugărească în 
domeniul ceramicii cenuşii locale şi a atelierelor din cetăţile pontice, în 
primul rând cele de la Histria", ceramica tradiţională getică a continuat să 
se dezvolte în secolele IV-III a.Chr., ea a ocupat încă un loc important în 
nevoile gospodăreşti şi practicile rituale. În mormintele getice de pe 
teritoriul Dobrogei, din sudul Munteniei şi Moldovei, vasele lucrate cu mâna 
nu lipsesc aproape niciodată. 

Ținând seama de unele analogii cu alte descoperiri getice, unele 
descoperiri trec şi în primele decenii ale secolului al III-lea a.Chr., întocmai 
cum se constată şi în alte necropole getice din Dobrogea. Un orizont mai 
vechi, a fost documentat în vasta necropolă tumulară getică de la Râvna 
(Varna) şi în alte localităţi din estul şi nord-estul Bulgariei. În privinţa 
ritualului, necropola de la Satu-Nou a adus precizări asupra existenţei a trei 
forme de ritual: oasele incinerate ale mortului erau aşezate într-o urnă cu 
capac, altădată în groapă sau în groapă şi peste ele puse o stachină, cu 


funcție de capac. Necropola de la Satu-Nou este plană. Aici nu a fost 


1 D, M. Pippidi, Din istoria Dobrogei, vol I, p. 121. 
1% M. Coja, Activitatea meşteşugărească de la Histria în secolele VI-I î.e.n., în SCIV, tom. XIII, nr. 1, 1962, 
p. 19-46. 

decoperit nici un mormânt în tumul. O necropolă plană, similară celei de la 
Satu-Nou a fost identificată în 1959 nu departe de prima, pe teritoriul 
comunei Canlia, în vecinătatea malului Dunării'*. 

Alte două necropole de incineraţie, unde au fost întreprinse 
săpături între anii 1954 şi 1985, se află pe teritoriul comunei Murighiol (jud. 
Tulcea). În prima necropolă au fost descoperite 36 de morminte şi în a doua 
24 de morminte. Se practica şi aici înmormântarea într-o groapă simplă pe 
fundul căreia se aşezau câteva plăci de piatră. Frecvente sunt urnele cu capac 
(strachină, plăci de piatră), care se depuneau în gropi. Interesante sunt 
mormintele cu gropi rectangulare cu pereţii căptuşiţi cu pietre, un ritual 
curent în lumea traco-getică şi în general în cea sud-tracică. Interesantă este 
menționarea practicării la Murighiol şi a înhumaţiei, deşi acest rit constituie 
o excepție. Au fost descoperite, de pildă, numai două morminte de 
înhumaţie, în gropi cu pereţii căptuşiţi cu piatră. Scheletul fusese aşezat pe 
spate, în poziţie întinsă. 

Un complex cultural tot de caracter funerar, care reflectă stadiul 
înaintat al diferenţierii sociale şi al consolidării aristocrației getice a fost 
cercetat în 1959 la Teliţa (jud. Tulcea)'”. Este vorba de un tumul de 
dimensiuni mari, având înălțimea maximă de 2,50 m şi diametrul de 32 m, în 
care au fost descoperite 7 morminte de incineraţie, în urne de factură 
tradiţională, lucrate cu mâna, sau locale, lucrate cu roata, ori importuri 
elenistice. Urnele aveau capac. Movila sau tumulul s-a ridicat în legătură cu 
mormântul principal. Acesta era construit din blocuri de piatră dispuse în 
formă de potcoavă, peste care se aşezaseră tot blocuri mari de piatră. Intrarea 


încăperii funerare era astupată cu două blocuri mari. In locul înmormântării 


146 D, M. Pippidi, op. cit., p. 122. 
7 D. M. Pippidi, op. cit., p. 123-126. 

a avut loc o nivelare a terenului, care a fost urmată de o „purificare”, prin 
foc, a solului, o practică rituală întâlnită în lumea tracică. Mormântul 
conţinea două urne funerare acoperite cu capac. Ambele sunt de factură 
locală lucrate cu mâna, reprezentând două tipuri de vase principale ale 
culturii tracice: urna bitronconică şi cana prevăzută cu o toartă. Inventarul 
acestui mormânt dublu este excepţional de bogat. Pe lângă un mare număr 
de vase locale, el conţine importuri elenistice: amfore (3 exemplare erau 
întregi, altele fragmentare, sparte ritual), „o farfurie de peşte” bine păstrată, 
două vase de tip kantharos. În urne şi împreună cu oasele calcinate, au fost 
găsite multe obiecte de metal, printre care: două brățări bronz cu capetele în 
formă de cap de şarpe, podoabă specifică tracică şi geto-dacică, cei doi 
clopoței de bronz, un cuţitaş de fier, un inel de tâmplă cu capetele în formă 
de buton, nasturi, precum şi două mărgele de lut. 

La cimitirele getice amintite mai sus se adaugă şi cel de la 
Nuntaşi (Istria), de unde provine şi o interesantă oglindă elenistică şi o 
amforă din insula Thasos, cu ştampilă'. Nu lipseşte de aici nici ceramica 
elenistică de lux (un lekytos, un kantharos şi o cupă), dar alături de ea este 
mereu prezentă ceramica indigenă, lucrată cu mâna şi decorată cu brâuri 
alveolare. 


1# Cimitirul getic din 


Un alt cimitir a fost identificat la Cernavodă 
secolul al IV-lea a.Chr. se află pe panta înălțimii dinspre nord-est a oraşului. 
Au fost recuperate în 1958 câteva obiecte: o amforă elenistică, un kantharos 
caracteristic secolului al IV-lea a.Chr. şi o strachină cenuşie lucrată la roată. 
În mormintele populației getice au fost descoperite şi arme, în primul rând 


vârfuri de săgeți de bronz cu trei muchii, care nu sunt cu necesitate numai 


1% A. Rădulescu, Noi mărturii arheologice din epoca elenistică la Nuntaşi, în SCIV, tom. XII, nr. 2, 1961, 
p. 387-393. 
1% D, Berciu, Descoperirile getice de la Cernavoda (1954), în Materiale, IV, 1957, p. 281-317. 

„scitice”, cum se spunea, ci ele au avut o largă răspândire atât la triburile 
locale, cât şi la greci şi alte popoare. Asemenea vârfuri de săgeți au fost 
găsite, de pildă, în necropola de la Teliţa, în cea de la Murighiol, într-un 
mormânt de la Ceamurlia de Jos. De la Murighiol provine o sabie de fier cu 
două tăişuri (lungimea de 0,507 m), cu bară scurtă la mâner şi placă 
cordiformă la baza acestuia, în care este recunoscut un element scito- 
sarmatic. 

Podoabele getice sunt în general cele tradiţionale tracice : inele de 
buclă (de argint şi de bronz) cu capetele conice, brățări cu stilizări de capete 
de şarpe, ace de păr cu cap eliciform, diferite inele şi brățări simple sau cu 
butoni, nasturi, miniaturi în formă de topor bipen (tracic) şi fibule de tip trac. 
Pe linia tradiţiei sesizate într-un mormânt getic de la Cernavodă datând de la 
jumătatea secolului al V-lea a.Chr., se importă şi se pun în continuare în 
morminte, ca la Nuntaşi în Dobrogea şi la Zimnicea pe stânga Dunării, 
frumoase oglinzi de bronz lucrate în atelierele cetăților greceşti vest-pontice. 

Spre sfârşitul secolului al IV-lea şi începutul secolului următor, se 
constată un progres şi în domeniul tehnicii ceramicii locale lucrate la roată. 
Fără îndoială că permanentul contact cu focarele de civilizaţie elenică de pe 
litoral a grăbit mereu procesul dezvoltării social-economice a populaţiei 
indigene. Prin intermediul atelierelor care răspândeau numeroase vase 
cenuşii, superioare ca tehnică, desigur, față de cea locală, cât şi prin 
intermediul meşterilor greci, localnicii traco-geţi şi-au însuşit repede 
cunoştinţele tehnologice legate de meşteşugul olăritului. 

Apariţia primelor monede indigene în Dobrogea. Până în secolul 
al XX-lea, nu se ştia nimic despre existenţa unor monede locale pe teritoriul 
Dobrogei, deşi era de presupus că triburile din această provincie să fi ajuns 


la baterea unor monede proprii. Apropierea lor de cetăţile greceşti vest- 

pontice şi larga răspândire a monedelor acestora spre interiorul teritoriilor 
locuite de geții din dreapta Dunării, satisfăceau oarecum nedumerirea 
cercetătorilor. Dar, între timp, descoperirea unor monede locale venea să 
arunce o lumină puternică şi asupra acestei probleme. 

C. Preda, în martie 1964!'%, atrăgea pentru prima dată atenţia 
asupra celor câteva monede de argint descoperite întâmplător şi izolat în 
diferite localităţi din Dobrogea de nord : una provine de la Somova, în 
apropiere de Tulcea, unde am semnalat şi urme de locuire getică, pe întinsa 
aşezare de pe dealul Coazima, de pe care au fost adunate „numeroase 
fragmente de vase cenuşii lucrate la roată”"”, aparţinând prin urmare grupei 
ceramicii traco-getice locale. Tot pe teritoriul aceleiaşi comune, dar într-un 
defileu ce duce către un ţinut muntos, între dealurile Cortel şi Vărăriei, au 
fost descoperite mari cantități de fragmente ceramice lucrate la roată, desigur 
multe aparţinând grupei de importuri greceşti, printre care şi fragmente de 


15 Dată fiind natura locului care exclude 


amfore elenistice cu ştampile 
prezenţa unei aşezări greceşti, este de la sine înţeles că în acea regiune a fost 
tot un puternic centru al geților. 

O a doua monedă a fost achiziționată în comuna Mihai Viteazu 
(jud. Tulcea), unde de asemenea există suficiente dovezi de locuire getică. 

O altă monedă provine dintr-o localitate necunoscută, dar tot din 
părţile de nord ale Dobrogei. Acest tip de monedă reprezintă pe avers un cap 
de bărbat tânăr, cu părul căzând în plete, iar pe revers un călăreț cu barbă, cu 
calul în galop şi cu frâul în mână. Legenda este scrisă cu caractere greceşti, 


153 


la genitiv : Basileos Moskonos ™. C. Preda considera că Moskon a fost un 


15 D, M. Pippidi, Din istoria Dobrogei, vol. I, p. 127. 

15: Gh. Ştefan, Contribuţii arheologice la cunoaşterea dacilor din Dobrogea de nord., în Studii şi referate 
privind istoria României, |, 1954, p.37. 

'5 Ibidem, p. 37-39. 

'5 D, M. Pippidi, Din istoria Dobrogei., p. 128-129. 

dinast local traco-getic, care ar fi stăpânit, aşa cum dovedesc descoperirile 
arheologice şi numismatice, în nordul Dobrogei, în cursul secolului al III-lea 
a.Chr.'*. Tipul de monedă imită aversul monedelor lui Filip al II-lea şi este 
bătut după modelul emisiunilor greceşti". Monedele de tip Moskon 
constituie o categorie aparte, care nu este pur grecească. Aici nu apare nici o 
zeitate reprezentantă şi nici ceva copiat fidel după monedele greceşti. 
Observațiile stilistice dovedesc însă o oarecare stângăcie în realizarea calului 


şi călăreţului, în sensul unei stilizări „barbarizante”"**. 


Grupul de monede!“ 


„ cu greutăţi între 7,28-7,45 g şi diametru de 
25 mm, descoperite ridică o problemă istorică de mare însemnătate. Este cert 
că tipul de monedă este net deosebit de cele greceşti şi nu se încadrează nici 
în monetăria geto-dacă, nord-dunăreană cunoscută. Este vorba prin urmare 
de un tip monetar deosebit de cele cunoscute şi legat din punct de vedere 
cronologic, al răspândirii geografice, atât cât se ştie în prezent, de regiunea 
nord-dobrogeană'*. 

Pe baza elementelor de stil şi a caracterului literelor, acest tip de 
monedă a fost datat în prima jumătate a secolului al III-lea a.Chr., fără a se 
exclude şi sfârşitul secolului al IV-lea a.Chr., deşi pe plan istoric general se 


159 


socoteşte că o atare datare mai timpurie nu ar fi posibilă *. Se iau în 


consideraţie împrejurările politice şi militare de la Dunărea de Jos, în funcție 
de acțiunea în acea regiune a regilor Macedoniei şi a lui Lysimach, regele 


Traciei. Totuşi, după nivelul excepţional de înalt al dezvoltării social- 


0 


economice la care ajunseseră geții din Dobrogea!“ în raport cu acela al 


15 C, Preda, Monedele geto-dacilor, Editura Academiei, Bucureşti, 1973, p. 181. 
15 D, M. Pippidi, op. cit., p. 128-129. 

155 Preda, C., op. cit., p. 182. 

15 Ibidem, p. 181. 

18 D, M. Pippidi, Din istoria Dobrogei, p. 127-129. 

19 C, Preda, op. cit., p. 180-182. 

10 D, M, Pippidi, op. cit., p. 128-129. 

triburilor traco-dace din spaţiul carpatic, dar similar în multe privinţe cu 
celelalte triburi tracice ale ramurii meridionale, trebuie admis că dezvoltarea 
forțelor de producţie din secolul al IV-lea a.Chr., care determina-se adânci 
restructurări pe planul relațiilor de producţie, cu detaşarea unor vârfuri ale 
aristocrației indigene, necesita apariția unor regişori sau dinaşti locali încă 
din secolul al IV-lea a.Chr., care au putut să bată monedă proprie. Situaţia 
social-economică, politică şi militară a geților din Dobrogea din secolul al 
IV-lea era deosebită faţă de aceea a geto-dacilor, unde moneda locală nu 
putea să apară înainte de jumătatea secolului al III-lea a.Chr. '®'. 

Tot în Dobrogea, dar în sud, cu precădere în jurul oraşului Callatis, 
se cunoaşte o altă categorie de monede tipic grecească aparținând unor 
regişori sciți. Toate emisiunile sunt din bronz şi prezintă pe avers capetele 
unor divinităţi greceşti ca: Zeus, Apollon, Demetra, Hermes, Herakles, 
Dioscurii, Helios şi alţii, iar pe revers: spicul de grâu, acvila, armele lui 
Herakles, caduceul, cornul abundenței, caii dioscurilor. În plus tot pe revers 
este redată legenda „basileus” însoţită de nume ca: Tanusa, Kanites, Sariakes 
Akroras, Charaspes şi Ailios! În studiile întocmite asupra acestor monede 
s-a ajuns la concluzia că ele au fost bătute în atelierele din Callatis în cursul 
secolului al II-lea a.Chr. 

O emisiune deosebită de argint cu legenda ATAIA, dar cunoscută 
doar prin câteva piese aflate în colecţii, provenind probabil, tot din atelierele 
din Callatis, a fost atribuită cunoscutului rege scit Ateas!%. În legătură cu 
autenticitatea acestor monede, cu atribuirea lor lui Ateas şi cu baterea lor la 


Callatis, mai există unele dubii. 


16l Jbidem. 

12 C, Preda, Monedele geto-dacilor, Editura Academiei, Bucureşti, 1973, p. 181. 

1% Ibidem, p. 181-182; P. Alexandrescu, Ataias, în Studii Clasice, IX, Editura Academiei, Bucureşti, 1967, 
p. 85-91. 


85 


Capitolul V 
Observaţii asupra culturii materiale a geților din 


Dobrogea anterior prezenţei militare romane 


Pe pragul secolului al III-lea a.Chr. nu s-a petrecut nici un fel de 
întrerupere în dezvoltarea social-economică a geților de pe teritoriul 
Dobrogei şi de la nord de Dunăre. Documentarea arheologică reflectă cu 
prisosinţă o atare continuitate cu secolul precedent. Majoritatea materialelor 
arheologice descoperite atât în aşezări, în cimitire cât şi în morminte izolate, 
aparțin deopotrivă şi primelor decade ale secolului al III-lea a.Chr. 
Descoperirile din secolele III şi II a.Chr. sunt şi mai numeroase în raport cu 
cele din secolele V—IV a.Chr., atât pe litoral, unde de fapt era de aşteptat ca 
locuirea să fie mai intensă, dar şi în interiorul provinciei şi pe malul Dunării. 
Locuiri din epoca respectivă au fost documentate şi în unele peşteri din 
Dobrogea. Izvoarele antice dau informaţii asupra existenţei pe solul 
dobrogean a unor cetăţi întărite, din care unele aveau să constituie cauza 
unor conflicte. Distingem centrele de la 7roesmis (lgliţa), 4egyssus (Tulcea), 
Axiopolis ( în faţa insulei Hinog), pe malul drept al Dunării, Genucla 
(localitate încă neidentificată). R. Vulpe afirma că cetatea Axiopolis pare a fi 


stat în legătură şi cu organizarea militară a lui Lysimach pe dreapta Dunării. 

V. Pârvan, oprindu-se asupra evenimentelor din jurul anului 300 a.Chr., 
presupunea că alte cetăţi existau în această vreme la Capidava şi Carsium!*. 

Nivelul economic şi cultural al vieţii geților din secolele III şi II 
a.Chr. a crescut, fapt arătat şi de pătrunderea masivă a produselor greceşti şi 
a monedelor pontice şi macedonene în mediul autohton. O menţiune 
specială merită descoperirea din 1957 şi 1959 a tezaurului monetar de la 
Dăieni (Hârşova), din care au fost recuperaţi 94 stateri de aur de la 
Alexandru cel Mare şi Lisymach'%. Majoritatea acestor monede au fost 
bătute în atelierele oraşelor de pe ţărmul de vest al Pontului Euxin. Interesant 
de observat că tezaurul a fost găsit în apropiere de vadul de trecere pe la 
Dunăre de la Carsium (Hârşova de azi), peste care se făcea legătura cu geții 
din câmpia Munteniei. Prezenţa monedei macedonene în Dobrogea şi la 
Dunărea de Jos în general se petrece nu numai datorită expansiunii politice 
macedonene în aceste regiuni, dar ea este determinată şi de dezvoltarea 
forţelor de producţie locale. Pe teritoriul dobrogean se cunosc şi alte tezaure 
monetare de aur'“, care fără îndoială trebuiesc considerate ca aparţinând 
acelor şefi locali pe care şi izvoarele literare, epigrafice şi numismatice, îi 
menţionează. S-a intensificat şi răspândirea monedelor oraşelor pontice, 
Histria, Callatis şi Tomis, care, trecând la faza de producţie, aveau nevoie să 
promoveze şi mai mult schimburile comerciale cu aristocrația locală şi cu 
deosebire cu vârfurile acesteia. Numeroasele monede de aur şi de argint 
dovedesc că în mâinile unei singure persoane sau, poate, ale unei singure 
familii se acumulează în vremea aceasta o avere considerabilă. 

Semnificaţia folosirii pe scară largă a monedei constă nu numai în 


oglindirea intensificării procesului de diferențiere socială şi economică, dar 


15 V, Pârvan, Getica. O protoistorie a Daciei, Editura Meridiane, Bucureşti, 1982, p. 62. 
16 D, M. Pippidi, op. cit, p. 132-133. 
1% Tbidem, p. 133. 

şi în aceea că în această vreme se dezvolta o vie activitate economică între 
greci şi localnici — cu avantaje reciproce — pe bază de monedă şi că 
economia bănească, în dezvoltare încă din perioada anterioară, îşi îndeplinea 


"4 în felul de a trăi tradiţional al 


rolul său „ca un acid dizolvant 
comunităţilor rurale getice. Harta răspândirii monedelor în Dobrogea arată 
cum moneda histriană acoperea întreg teritoriul dobrogean. Pentru nevoi de 
schimb intern în interiorul unei formaţiuni locale începea cel puţin de la 
sfârşitul secolului al IV-lea şi, sigur, din secolul al III-lea a.Chr. să se 
folosească şi de moneda indigenă, care apare tocmai ca urmare a unei 
necesităţi economice, generată de dezvoltarea forțelor de producţie locale. 
Moneda lui Moskon este legată pare-se în general de lumea sud-tracică, şi nu 
de monetăria dacică, deja cunoscută. În secolul al III-lea a.Chr., moneda 
oraşului Callatis va fi aceea care va lua locul celei histriene, şi aceasta nu 
numai în Dobrogea, ci şi în Muntenia şi Moldova. 

Sporadicele descoperiri celtice din etapa timpurie a prezenţei lor la 
sud de Carpaţi se menţin oarecum numai spre periferia nordică şi nord- 
vestică a zonei istro-pontice şi a uniunii din vremea lui Dromichaites. Pe 
teritoriul Dobrogei descoperiri celtice se semnalează abia în perioada târzie 
sau, cel mult, spre sfârşitul perioadei Latene C2 (circa 100 a.Chr.). Cultura 
locală a continuat să se dezvolte nestingherit în toată vasta zonă numită 
istro-pontică. Condiţiile create de stăpânirile statelor sclavagiste antice au 
reprezentat pentru geții din Dobrogea, în acea vreme, un progres faţă de 
relaţiile comunitare şi faţă de cele în plin proces de descompunere din cadrul 
democraţiei militare, la care localnicii geţi au ajuns destul de timpuriu şi în 


repetate rânduri în lumina izvoarelor literare, în decursul istoriei lor. 


1% F, Engels, Originea familiei, a proprietăţii private şi a statului, Editura Academiei, Bucureşti, 1957, p. 
111. 

Descoperirea în 1959 a unei inscripţii în campania de săpături de la 
Histria aducea pentru prima dată numele unei alte căpetenii militare şi 
politice gete din secolul al III-lea a.Chr. în nordul şi nord-vestul Dobrogei: 
Zalmodegikos!*, care se adăuga la acela deja cunoscut al lui Rhemaxos!” 
din jurul anului 200 a.Chr., ambii ca „protectori” ai oraşului Histria, cu care 
ei statorniciseră raporturi economice şi politice reciproc avantajoase. 

Dezvoltarea mai rapidă şi mai bogată în consecinţe a triburilor de pe 
teritoriul Dobrogei, în strânsă legătură cu lumea tracică sud-dunăreană, tot 
atât de puternic legată de aceea a teritoriilor getice din câmpia Munteniei, 
sudul Moldovei şi sud-estul Olteniei, a fost un factor care a avut urmări 
pozitive şi asupra procesului genezei culturii geto-dace în ansamblul ei. 

Dacă în zona istro-pontică cultura getică Latene s-a format 
independent de factorul celtic, datorită unei prodiginioase dezvoltări a 
forțelor interne şi înrâuriri active a factorului grecesc şi parţial al celui scitic 
de stepă şi, pe de altă parte, sprijinirii acestei culturi pe marea unitate etno- 
culturală sud-tracică, în zona nord-traco-dacică procesul formării culturii 
Latene s-a efectuat în condiţii diferite, în care factorul celtic a jucat într- 
adevăr un rol important, dar nu hotărâtor!”. 

În Dobrogea urmele civilizaţiei getice sunt numeroase, deşi cercetările 
de teren nu au atins niciodată parametrii necesari. Pentru secolul I a.Chr., 
situația este evidentă tocmai pentru perioada în care izvoarele scrise lasă să 
se înțeleagă o prezenţă activă a geților — atât a celor locali, cât şi a celor din 
stânga Dunării — la evenimentele politico-militare care au avut loc aici. 


Dovezile cele mai concludente privind civilizaţia geților din Dobrogea în 


'% D, M. Pippidi, Știri noi despre legăturile Histrei cu geții în secolul al III-lea, în Contribuţii la Istoria 
veche a României, Editura Ştiinţifică, Bucureşti, 1960, p. 167-185. 

1% Idem, Histria şi geții în secolul al II-lea î.e.n. Observaţii asupra decretului în cinstea lui Agathocles, fiul 
lui Antiphilos, în Contribuţii la Istoria veche a României, Editura Ştiinţifică, Bucureşti, 1967, p. 287-328. 
1” D, M. Pippidi, Din istoria Dobrogei, vol. I, p. 135-136. 

secolul I a.Chr. au fost puse în lumină prin cercetări recente întreprinse în 
situl de la Satu Nou, punctul „Valea lui Voicu” (comuna Oltina, jud. 
Constanţa). Importante niveluri de locuire corespunzătoare secolului I a.Chr. 
şi începutului secolului I p.Chr., au fost investigate şi clarificate prin 
săpături. Materialul arheologic recuperat de aici este bogat şi variat: 
ceramică lucrată cu mâna, atât din specie poroasă, cât şi din cea lustruită. 
Ceramica cenuşie lucrată la roată cuprinde fructiere, strachini, capace, 
strecurători, boluri, căni, chiupuri (pithoi). Acestor recipiente de factură 
autohtonă li se adaugă ceramică elenistică de import într-o cantitate 
impresionantă — cele mai multe fiind amforele. 

La Murighiol, în nordul Dobrogei, în punctul „Ghiolul Petrei” , s-a 
cercetat o aşezare din secolul al II-lea a.Chr., cu numeroase materiale 
autohtone, specifice, precum şi un bogat inventar elenistic. În aceeaşi zonă la 
Halmyris, s-a constatat cum aşezarea romană suprapune o aşezare getică mai 
veche. 

În necropolele Histriei s-au descoperit morminte de incineraţie pe loc, 
plane şi gropi rituale, datate în secolele II-I a.Chr., din care s-au recuperat 
fragmente de vase getice împreună cu ceramică grecească, precum şi o sabie 
dacică — sica. Aceste cercetări au pus în lumină cantităţi importante de 
ceramică de import, de cele mai multe ori în afara teritoriilor rurale ale 
oraşelor greceşti Histria, Tomis ori Callatis, care aparţinea autohtonilor, 
păturile lor înstărite prefăcând-o. Aşa se explică depozitul celor 115 amfore 
de la Tulcea, alături de care au apărut mai multe fragmente de ceramică 


getică, totul datând din secolul I a.Chr. 


90 


BIBLIOGRAFIE 


Alexandrescu, P., /zvoare greceşti despre retragerea lui Darius din 
expediția scitică, în SCIV, tom VII, nr. 3-4, Bucureşti, 1956. 

Idem, Ataias, în Studii Clasice, IX, Editura Academiei, Bucureşti, 
1967. 

Aricescu, A., Cazanul scitic de la Castelu, în SCIV, tom XVI, nr. 3, 
Bucureşti, 1965. 

Berciu, D., Descoperirile getice de la Cernavodă (1954) şi unele 
aspecte ale începutului formării culturii Latene geto-dace la Dunărea de 
Jos, în Materiale, Constanţa, IV, 1957. 

Idem, O descoperire traco-scitică din Dobrogea şi problema scitică la 
Dunărea de Jos, în SCIV, tom X, nr. 1, Bucureşti, 1959. 

Idem, Sunt geții traci nord-dunăreni?, în SCIV, tom XI, nr. 2, 
Bucureşti, 1960. 

Idem, Arta traco-getică, Editura Academiei, Bucureşti, 1969. 

Boroneanţ, V., Arheologia peşterilor şi minelor din România, clMec, 
Bucureşti, 2000. 

Bugă, D., Geografia umană, geografia istorică şi etnografică în 
opera lui Constantin Brătescu, în Rev. Etnogr Folc., 42, 1-2. 

Cătăniciu, I. B., Muntenia în sistemul defensiv al Imperiului Roman, 
secolele I-III p.Chr., Muzeul Judeţean Teleorman, Alexandria, 1997. 

Cizek, E., Istoria Romei, Editura Paideia, Bucureşti, 2002. 

Coja, M., Activitatea meşteşugărească de la Histria în secolele VI-I 


f.e.n., în SCIV, tom XIII, nr. 1, Bucureşti, 1962. 


91 


Condurachi, Em., Cu privire la raporturile dintre autohtoni şi greci 
în aşezările sclavagiste din Dobrogea, în SCIV, tom II, nr. 2, Bucureşti, 
1951. 

Cosac, M., Introducere în Istoria veche a României, Editura Cetatea 
de Scaun, Târgovişte, 2006. 

Crişan, I. H., Burebista şi epoca sa, Editura Enciclopedică, Bucureşti, 
1997. 

Daiciviciu, C., // paese di Dromichete, în Dacica, Studii şi articole 
privind istoria veche a pământului românesc, Bibliotheca Musei 
Napocensis, I, Cluj-Napoca, 1970. 

Daicoviciu, H., „ Regatul” lui Rhemaxos, în Acta Musei Napocensis, 
IV, Cluj-Napoca, 1967. 

Idem, Dacia de la Burebista la cucerirea romană, Editura Dacia, 
Cluj-Napoca, 1972. 

Engels, F., Originea familiei, proprietăţii private şi a statului, Editura 
Academiei, Bucureşti, 1957. 

Florescu, R., Țara lui Dromichaites, în Pontica, XIV, Constanţa, 
1981. 

Iliescu, VI., Campania strategului Zopyrion la Dunărea de Jos, în 
Pontica, IV, Muzeul de Arheologie Constanța, Constanța, 1971. 

Matei, H. C., Enciclopedia antichității, Editura Meronia, București, 
2004. 

Medeleţ, Fl., În legătură cu expediția întreprinsă de Alexandru 
Macedon la sud de Dunăre în 335 î.e.n., în Acta Musei Napocensis, XIX, 
Cluj-Napoca, 1982. 

Morintz, S., Săpăturile de la Båârseşti, în Materiale şi Cercetări 


Arheologice, VII, Editura Academiei, Bucureşti, 1961. 


92 


Pârvan, V., Getica. O protoistorie a Daciei, Ediţie îngrijită, note, 
comentarii şi postfață de R. Florescu, Editura Meridiane, Bucureşti, 1982. 

Petolescu, C. C., Dacia şi Imperiul Roman, Editura Teora, Bucureşti, 
2000. 

Pippidi, D. M., Contribuţii la Istoria veche a României, Editura 
Științifică, Bucureşti, 1967. 

Idem, Dicţionar de Istorie veche a României, Editura Ştiinţifică şi 
Enciclopedică, Bucureşti, 1976. 

Pippidi, D. M., Berciu, D., Din istoria Dobrogei, vol. I, Editura 
Academiei, Bucureşti, 1965. 

Preda, C., Monedele geto-dacilor, Editura Academiei, Bucureşti, 
1973. 

ldem, Un nou aspect al începuturilor epocii Latene în Dacia 
(descoperirea de la Alexandria), în SCIV, tom XI, nr. 1, Bucureşti, 1960. 

Rădulescu. A., Noi mărturii arheologice din epoca elenistică la 
Nuntaşi, în SCIV, tom XII, nr.2, Bucureşti, 1961. 

Russu, I. I., Zoltes şi Rhemaxos. Tracii, sciții şi Istria în secolele III- 
II î.e.n., în Apullum, VI, 1967. 

Sucevenu, Al., O ipoteză despre Zopyrion, în SCIV, tom XVII, nr. 4, 
Bucureşti, 1966. 

Suceveanu, Al., Barnea, I., La Dobroudja romaine, Editura 
Enciclopedică, Bucureşti, 1991. 

Ștefan, Gh., Contribuţii arheologice la cunoaşterea dacilor din 
Dobrogea de nord, în Studii şi referate privind Istoria românilor, 1, 1954. 

Vulpe, Al., Necropola hallstattiană de la Ferigile, Monografie 
arheologică, Editura Academiei, București, 1967. 


93 


Idem, Istoria şi civilizația spațiului carpato-dunărean între mijlocul 
secolului al VII şi începutul secolului al III-lea a.Chr., în Istoria Românilor, 
vol. I, Editura Enciclopedică, Bucureşti, 2001. 

Vulpe, R., Aşezări getice din Muntenia, Editura Meridiane, Bucureşti, 
1966. 

Idem, Studia Thracologica, Editura Academiei, Bucureşti, 1976. 

Vulpe, R., Barnea, I., Din istoria Dobrogei, vol. II, Editura 
Academiei, Bucureşti, 1968. 


Izvoare literare 

Ammianus Marcellinus, /sforia romană. Populaţiile din Tracia şi 
oraşele mai de seamă, XXVII. 

Appian, Istoria romană, Macedonia, 18; Illyria, 30, 85 (TX). 

Arian, Expediția lui Alexandru, |. 

Curtius Rufus, /sroria lui Alexandru cel Mare Macedoneanul, X. 

Dio Cassius, /sforia romană, XXXVIII, LI, LV. 

Diodor din Sicilia, Biblioteca istorică, XVIII, XXI. 

Eutropius, Scurtă istorie de la întemeierea Romei, VI. 

Eusebiu din Cezareea, Cronica, 152, k, 23 Helm. 

Florus, Epitomae, I-III. 

Herodot, Istorii, I, IV. 

Lucian, Oameni cu viaţă lungă, 10. 

Macrobius, Sarurnale, I. 

Memnon, Despre Heracleia, 5. 

Ovidiu, Scrisori din Pont, I, IV. 

Idem, Tristele, V. 


94 


Paulus Orosius, Istorii împotriva păgânilor în şapte, VI. 
Pausanias, Descrierea Greciei, |. 

Plutarh, Vieţi paralele, Alexandru, 11; Lisimach. 
Polibiu, Fragmente din Cărţi nesigure, Fr. 102. 

Idem, Istorii, |. 

Rufus Festus, Scurtă istorie a poporului roman, LX. 
Salustius, Crispi Historiarum reliquaie, IV. 

Strabon, Geografia, VII; Demetrios, 39. 

Tacitus, Annales, II. 

Titus Livius, Periochae, XCVII. 

Trogus Pompeius, /storia lui Filip, IX, XII, XXXVII. 


Tucidide, Istoria războiului peloponesiac, II. 


Tratate şi dicţionare 
Dicţionar de împărați romani, Editura Enciclopedică, Bucureşti, 
2001. 
*** Geografia României, vol. V, Câmpia Română, Dunărea, Podişul 
Dobrogei, Litoralul românesc al Mării Negre şi platforma continentală, 
Editura Academiei, Bucureşti, 2005. 


*** Istoria Românilor, vol. I, Moştenirea timpurilor îndepărtate, Editura 


Enciclopedică, Bucureşti, 2001. 


95 


